Μέλασμα ή Πανάδες: αίτια και θεραπεία - Ο Δρόμος για την Θεραπεία\nΜέλασμα ή Πανάδες: αίτια και θεραπεία\nΓράφει: Μάρκος Μιχελάκης, Δερματολόγος-Αφροδισιολόγος\nΈρχεται καλοκαίρι. Όλοι θέλουµε να χαρούµε τον ήλιο και η έκθεσή µας στο φως του αυξάνεται ραγδαία. Κάποιοι ανάµεσά µας όµως πρέπει να συνεχίσουν να είναι ιδιαίτερα προσεκτικοί.\nΑναφερόµαστε σε ένα µεγάλο αριθµό δερµατολογικών ασθενών, κυρίως γυναικών, που υποφέρουν από ενοχλητικές σκούρες κηλίδες στο πρόσωπο. Τις περισσότερες φορές οι κηλίδες αυτές είναι τόσο έντονες, που δεν µπορούν να καλυφθούν ούτε µε τη βοήθεια επικαλυπτικών µέσων. Αποτέλεσµα; Μια αντιαισθητική αλλοίωση του χρώµατος του προσώπου που επηρεάζει σηµαντικά την εµφάνιση και την ψυχολογία των ατόµων αυτών.\nΤο µέλασµα είναι οι κοινώς λεγόµενες πανάδες. Οι πανάδες εµφανίζονται σαν µπαλώµατα του δέρµατος, ανοιχτότερου ή σκουρότερου καφέ χρώµατος. Το µέγεθός τους µπορεί να κυµαίνεται από µικρή σκούρα κηλίδα, µέχρι µια µεγάλη δυσχρωµία που καλύπτει σχεδόν όλο το πρόσωπο. Τα όρια των βλαβών µπορεί να είναι συγκεκριµµένα ή ασαφή.\nΟι πανάδες εµφανίζονται συχνότερα στο µέτωπο, στα µάγουλα, στη µύτη, στο σαγόνι και πολύ συχνά στο άνω χείλος. Μια ιδιαίτερη µορφή µελάσµατος είναι η λεγόµενη ποικιλοδερµία του Civatte που εµφανίζεται σαν καφεκόκκινες κηλίδες συνήθως στα πλάγια του λαιµού.\nΗ λήψη φαρµάκων επίσης προδιαθέτει στην εµφάνιση της κατάστασης αυτής. Το φάρµακο που συχνότερα σχετίζεται µε το µέλασµα είναι τα αντισυλληπτικά.\nΕνοχοποιούνται ακόµη η κορτιζόνη, τα αντιεπιληπτικά φάρµακα, κάποια αντιβιοτικά, η ισοτρετινοΐνη κ.λπ.\nΟ υποθυρεοειδισµός σε κάποιες περιπτώσεις µπορεί να έχει επίδραση στην εµφάνιση των πανάδων.\nΤο µέλασµα είναι µια χρόνια βλάβη µε περιοδικές υφέσεις και εξάρσεις, µε καλή όµως πρόγνωση. Συνήθως επιδεινώνεται τους καλοκαιρινούς µήνες. Όπως η εµφάνιση του µελάσµατος είναι αργή, έτσι και η θεραπεία φαίνεται επίσης να καθυστερεί. Η σταδιακή εξαφάνιση των κηλίδων βασίζεται στο σωστό θεραπευτικό σχήµα, διαφορετικό για κάθε τύπο δέρµατος.\nΟι άνθρωποι που έχουν πανάδες έχουν πολλές φορές αυξηµένα επίπεδα στρες και άγχους για την εµφάνισή τους. Πρέπει να ξέρουν ότι θα οπλιστούν µε αρκετή υποµονή και επιµονή για την αντιµετώπισή τους.\nΗ θεραπεία απαιτεί χρόνο και φροντίδα, γιατί ενδεχοµένως θα χρειαστούν αρκετές ιατρικές επισκέψεις.\nΟι θεραπείες αυτές γίνονται στο ιατρείο και θα χρειαστούν µια ή περισσότερες συνεδρίες ανάλογα τη βλάβη. Θα µπορούσαµε να χωρίσουµε τις θεραπείες αυτές σε δύο κατηγορίες. Τα peelings, για τα οποία χρησιµοποιούµε σαλικυλικό, γλυκολικό και τριχλωροξικό οξύ. Η επιλογή της ουσίας θα εξαρτηθεί από τον φωτότυπο του ασθενούς, δηλαδή το χρώµα του δέρµατός του και τον τύπο του µελάσµατος.\nΣτην περίπτωση αυτή χρησιµοποιούνται ειδικά µηχανήµατα, όπου ανάλογα πάλι τη βλάβη µπορούµε να προκαλέσουµε µίκρο ή µάκρο απολέπιση. Έτσι λοιπόν τη µέθοδο αυτή µπορούµε να την υποδιαιρέσουµε σε µικροδερµοάποξεση ή µακροδερµοαπόξεση. Όπως και στα peelings έτσι και στην δερµοαπόξεση επιτυγχάνουµε απολέπιση και αναγέννηση της επιδερµίδας.\nΠρέπει όµως να γνωρίζουµε ότι όσο πιο βαθιά είναι η βλάβη τόσο πιο δυνατή θα είναι η απολέπιση και η πιθανότητα να εµφανιστούν επιπλοκές, όπως ερεθισµός, κοκκίνισµα, ξεφλούδισµα ή ακόµα και πιο έντονες αντιδράσεις.\nΣε κάποιες περιπτώσεις, συνήθως σκουρόχρωµου δέρµατος, είναι πιθανή ακόµα και η µεταγενέστερη επιδείνωση της βλάβης.\n∆ιάφοροι τύποι laser όπως fraxel, IPL και άλλα έχουν επίσης χρησιµοποιηθεί στη θεραπεία του µελάσµατος. Ανάλογα µε την περίπτωση έχει παρατηρηθεί και διαφορετική αντίδραση και ανταπόκριση. Στις περισσότερες περιπτώσεις είναι αναγκαία η συνδυαστική θεραπεία µε λευκαντικές φαρµακευτικές ουσίες. Η συνεχής χρήση αντηλιακών είναι απαραίτητη.\nΠερισσότερα σε αυτή την κατηγορία: « Ευρωπαϊκή Ημέρα Μελανώματος: Η σημασία της έγκαιρης διάγνωσης\tΧρήσιμες γνώσεις, για ν’ αποφύγετε δυσάρεστα καλοκαιρινά προβλήματα »


The Elder Scrolls V: Skyrim Review | Game20.gr\nperson, Τρίτη 22 Νοέμβριος 2011 0 Tweet\nΤο ξέρω ότι το θέλετε, ότι περιμένατε αρκετό καιρό να το διαβάσετε το review του Skyrim. Και για να σας πω την πλήρη αλήθεια, και εγώ ήθελα να το γράψω, να αναπτύξω τις σκέψεις μου πάνω στο παιχνίδι. Αλλά συγχωρέστε με τον δύσμοιρο, δεν είναι εύκολο να ξεκόψει κανείς χρόνο από αυτόν τον εθισμό. Όταν ανοίγεις τον υπολογιστή και βλέπεις το εικονίδιο, απλά θες να κάνεις διπλό κλικ, αγνοώντας όλα τα άλλα. Και υποθέτω ότι, όταν κανείς γυρνάει σπίτι του και βλέπει την κονσόλα με το δισκάκι μέσα, απλά θελει να κάνει το χειριστήριο ένα με τα χέρια του. Γιατί πολύ απλά, η Bethesda θα είχε θέμα αν ένα παιχνίδι της δεν σε απορροφούσε πλήρως στον κόσμο του. Και το Elder Scrolls V: Skyrim τα καταφέρνει πρίμα.\nΘα το παραδεχτώ, ναι, είχα κάποιες προκαταλήψεις για το παιχνίδι. Όχι ότι δε θα μου άρεσε, όχι, για κανένα λόγο. Απλά μετά το φιάσκο με τα (ίδια) σενάρια των Oblivion και Fallout 3, την πλήρη απουσία του πλούσιου lore της σειράς από τον προηγούμενο τίτλο, καθώς και το γεγονός ότι το Fallout εισήγαγε κάποια στοιχεία αρκετά διαφορετικά απ’ ότι μας είχε συνηθίσει η εταιρία, με έκαναν να φοβάμαι ότι το Skyrim θα αποστασιοποιούταν σαν τίτλος από τα προηγούμενα Elder Scrolls. Δηλαδή απλά θα χρησιμοποιούσε κάποια θεμελιώδη στοιχεία του franchise σα βάση και από εκεί, το παιχνίδι θα αναπτύσσοταν με αρκετά διαφορετική λογική.\nΕυτυχώς, κάτι τέτοιο δεν συμβαίνει. Το Skyrim, παρότι αρκετά διαφορετικό σε αρκετά σημεία, παραμένει ένας απόγονος της... δυναστείας των Elder Scrolls, σαφώς εξελιγμένος όμως για να ανταποκρίνεται στις απαιτήσεις και στα γούστα που κυριαρχούν στην εποχή μας. Τώρα μπορεί να μου πει κάποιος ότι όταν παιχνίδια τύπου CoD: MW3 μεσουρανούν, και κάτι τέτοιο δεν είναι καθόλου θετικό για ένα RPG. Κάνει λάθος όμως για τον εξής λόγο: μετά την απίστευτη επιτυχία του Oblivion και την εντύπωση που άφησε στις αρχές της γενιάς, ο κόσμος ήξερε ακριβώς τι ήθελε από ένα νέο Elder Scrolls, σε σύγκριση πάντα με αυτό που είχε ήδη παίξει. Και η μαγεία του Skyrim είναι ότι προσφέρει ακριβώς αυτό.\nΟι μάχες με τους δράκους είναι από τις πιο απολαυστικές εμπειρίες που έχετε ζήσει σε RPG.\nΣτα του σεναρίου, λοιπόν, μετά την κρίση που ζήσαμε κατά τα γεγονότα του Oblivion, η περιοχή του Skyrim μαστίζεται από έναν εμφύλιο μεταξύ των ντόπιων κατοίκων του, των Nords. Mερικοί από αυτούς θέλουν να ανεξαρτητοποιηθούν από την αυτοκρατορία και άλλοι ισχυρίζονται πως η τωρινή κατάσταση είναι πιο συμφέρουσα για την επαρχία. Μέσα σε όλη αυτή την αναμπουμπούλα, και ενώ ο πόλεμος μαίνεται, κάνουν την εμφάνισή τους οι δράκοι, μια «φυλή» που είχε αιώνες τώρα εξαφανιστεί από τον κόσμο της Tamriel, και όλοι αναρωτιούνται, γιατί τώρα. Ο ήρωας ανακαλύπτει τυχαία πως είναι ίσως ο τελευταίος με την ιδιότητα του Dragonborn, την ιδιότητα δηλαδή να καταλαβαίνει τη γλώσσα των δράκων. Έχοντας αυτή τη δύναμη επιχειρεί μια αντεπίθεση στα μυστηριώδη αυτά πλάσματα, γιατί ειδάλλως, όπως προέβλεψαν οι Elder Scrolls, θα καταστρέψουν τον κόσμο.\nΝαι, τώρα που το ξαναβλέπω το σενάριο μοιάζει ελαφρώς απλοϊκό, αλλά όταν το ζεις μέσα στο παιχνίδι τα πράγματα ειναι διαφορετικά. Πρώτα απ’όλα, υπάρχει τρομερό παρασκήνιο πίσω από όλα αυτά: ο πόλεμος μεταξύ των Aldmers και των Imperials, το White Gold Concordat, η σύναψη ειρήνης μεταξύ των δύο που πρακτικά ήταν η αφορμή για τον εμφύλιο στο Skyrim, ο ίδιος ο εμφύλιος με τις προσωπικές φιολοδοξίες και το τεράστιο δίλημμα που σου θέτει, και εν τέλη οι δράκοι, που συνδέονται με πάρα πολλά γεγονότα μέσα στον κόσμο των Elder Scrolls. Σε γενικές γραμμές η Bethesda δε σκυλοβαρέθηκε να γράψει ένα lore στιβαρό και ενήλικο όπως είχε κάνει με το Oblivion. Αντ’ αυτού, είναι τόσες οι νέες πληροφορίες που πρέπει να ψάξει και να μάθει ο παίκτης πριν καταλάβει τι γίνεται πλήρως, που μιλάμε για αρκετές ώρες διαλόγων και διαβάσματος βιβλίων.\nΚαι δεν είναι μόνο η κύρια αποστολή που συνοδεύεται από μπόλικο info. Το ίδιο συμβαίνει και με τα υπόλοιπα Guilds που μπορεί να γίνει μέλος ο παίκτης (ναι, η Dark Brotherhood επιστρέφε). Tα υπόλοιπα μέλη των φατριών αυτών δίνουν ενδιαφέρουσες πληροφορίες, που συνθέτουν έναν πολύ σύνθετο κόσμο, ενήλικο και με μεράκι. Κάτι που γίνεται φανερό καθώς ασχολείσαι περισσότερο με τις αποστολές που σου ανατίθενται. Μπορεί συνολικά να είναι λιγότερες από το Oblivion ή το Morrowind, αλλά έχουν περισσότερο βάθος, οι διάλογοι είναι πιο καλογραμμένοι και συνολικά είναι πιο ενδιαφέρουσες. Δεν είναι δα συχνό το φαινόμενο σε παιχνίδια να νιώθεις «λίγος» μπροστά στις κινητήριες δυνάμεις του εκάστοτε κόσμου – και στο Skyrim νιώθετε αρκετά μόνοι και απροστάτευτοι (σαφής επιρροή από τα Demon’s/Dark Souls).\nΝαι, η Dark Brotherhood επιστρέφει.\nΤέρμα πια το «καθάρισε ένα dungeon, βρες το amulet και έλα να σε προάγω». Οι αποστολές που προχωράνε την ιστορία του κάθε guild, πέρα από τεράστιες, είναι και πιο ρεαλιστικές τρόπον τινά, με ίντρικες που πρέπει να λήξουν, με αιματοχυσία ή χωρίς και δολοπλοκίες που απειλούν να καταστρέψουν κάτι παραπάνω από λίγο χρυσό. Πραγματικά, αν μου έλεγε κάποιος ότι οι αποστολές του Skyrim κάλλιστα θα μπορούσαν να περιγράψουν μια καλή νουβέλα, θα του απαντούσα, γιατί όχι; Αλλά ακόμα και οι αποστολές που κατατάσσονται στην κατηγορία των “miscellaneous” και δεν έχουν κάποιο σπουδαίο αντίκτυπο στο παιχνίδι δηλαδή, είναι δικαιολογημένες, τόσο, που τελικά θες να τις υλοποιήσεις, όχι για την ανταμοιβή (που είναι δίκαια και ανάλογη της προσπάθειας), αλλά για ικανοποιηθείς ακούγοντας να λένε «Your Parents must be proud».\nΌλα αυτά συμβαίνουν (πού αλλού;) στο Skyrim, τη βορειότερη επαρχία της Tamriel – έναν κρύο, αφιλόξενο κόσμο γεμάτο με μνημεία από τους Dwarves, μια αρχαία φυλή, σπηλιές με τέρατα και οχηρά γεμάτα με ληστές, αντάρτες και νεκροζώντανους. Εχθρούς γενικά που δεν τους αρέσει η ύπαρξη του παίκτη και συνεπώς θέλουν να τον εξολοθρεύσουν. Εχθρούς μοναδικούς, έξυπνα σχεδιασμενους που δεν είναι δύσκολο κανείς να θαυμάσει την οργάνωση και την τοποθέτηση τους μέσα στο κόσμο του παιχνιδιού. Με αποκορύφωμα φυσικά τις μάχες με τους δράκους, που χρειάζονται μια σύνθεση από τις δυνάμεις του παίκτη ώστε να έχουν θετικό αποτέλεσμα – μη γελιέστε όμως, είναι από τις πιο απολαυστικές εμπειρίες που έχετε ζήσει σε RPG.\nΤο μεγαλύτερο ατού του κόσμου του Skyrim πάντως είναι το συναίσθημα που απλόχερα δίνει. Το γκρίζο του αέναου χειμώνα είναι καταθλιπτικό, αρκετά ώστε να σε μελαγχολεί, όχι τόσο όμως ώστε να σε πνίγει. Οι πόλεις και οι οικισμοί, με τη μοναδική αρχιτεκτονική, έχουν το καθένα μια ξεχωριστή ομορφιά, κάτι ιδιαίτερα δύσκολο αν σκεφτείτε ότι το Skyrim απαρτίζεται σχεδόν μόνο από τεράστιες βουνοκορφές, χωρίς να έχει τη γεωγραφική ποικιλία του Cyrodill ή του Vvanderfell. Τα dungeons, σκοτεινά και απόκρυφα με τη σειρά τους, προκαλούν τον εξερευνητή να ψάξει κάθε σπιθαμή, προσέχοντας παράλληλα μην παραπέσει σε κάποια από τις ύπουλες και θανατηφόρες παγίδες τους. Ένας πανέμορφος κόσμος συνολικά, που απλά απαιτεί να τον προσέξεις.\nΤο μεγαλύτερο ατού του κόσμου του Skyrim είναι το συναίσθημα που απλόχερα προσφέρει.\nΓια να επιβιώσει κανείς σε αυτόν τον αφιλόξενο κόσμο πρέπει να έχει, πέρα από υπομονή, και τις κατάλληλες δυνατότητες. Όπως και να θέλει να κινηθεί ο παίκτης, το Skyrim τον αφήνει με περισσή ελευθερία. Το απαρχαιωμένο σύστημα των Major και Minor Skills έχει πεταχθεί στο καλάθι των αχρήστων. Πλέον οποιοδήποτε skill και να ανεβάσεις, το βήμα προς το level-up το έκανες. Κάτι που θεωρώ απόλυτα απελευθερωτικό. Κανείς δεν είναι σε θέση να σου στερήσει το δικαίωμα να προσαρμόσεις το gameplay όποτε και όπως το θέλεις και η Bethesda το σεβάστηκε και στην τελική το υλοποίησε με τον καλύτερο δυνατό τρόπο.\nΣυγκεκριμένα, με την αύξηση του κάθε skill, τόσο αυξάνεται και η επιρροή του – για παράδειγμα, ανεβάζοντας το One Handed τα αντίστοιχα όπλα κάνουν de facto περισσότερη ζημιά στους αντιπάλους. Το συστατικό που πραγματικά απογειώνει το leveling system είναι τα perks. Upgrades, ένα άνα level, που εξασφαλίζουν μια μοναδική ιδιότητα στον παίκτη. Ένα αντίστοιχο, για παράδειγμα, perk στο One Handed είναι τα σπαθιά να μπορούν να χτυπάνε με critical hit μέσα στα όρια μιας λογικής πιθανότητας. Επειδή όμως είναι αδύνατον να αποκτήσει κάποιος όλα τα perks του παιχνιδιού, ο παίκτης έρχεται στο εξής δίλημμα από αρκετά νωρίς: ποιο skill να ενισχύσει; Και πώς θα τον βοηθήσει αυτό αργότερα; Άλλωστε, μέχρι το lv50 είναι δρόμος μακρύς και γι’αυτό ακριβώς το Skyrim απαιτεί πάνω απ’ όλα στρατηγική στο leveling system.\nΌσα perks και να πάρετε πάντως, όσα levels και να έχετε ανέβει, τίποτα δε θα σας βοηθήσει αν δεν εξοικειωθείτε πλήρως με το αναβαθμισμένο σύστημα μάχης του παιχνιδιού. Πλέον είναι διαθέσιμο το Dual Wielding με το οποίο μπορείτε στο ένα χέρι να κρατάτε ένα όπλο και στο άλλο ένα ξόρκι ή κάποιο άλλο όπλο. Διπλά σπαθιά λοιπόν, διπλά ξόρκια (ενωμένα σε μια πιο ισχυρή έκδοση) ή ξόρκι και ασπίδα, ή σπαθί και τσεκούρι, ή ότι θελήσετε – μόνο τα τόξα και τα Two Handed όπλα σας περιορίζουν. Το ίδιο το σύστημα μάχης είναι σαφώς καλύτερο από τα περασμένα Elder Scrolls αλλά και πάλι δύσκολα θα πάρει την κορυφή από το Dark Souls.\nΈχουν αλλάξει πάρα πολλά πράγματα, σχεδόν πάντα προς το καλύτερο - όπως το animation.\nΟι μάχες σώμα με σώμα έχουν γίνει πιο επικίνδυνες, αφού το blocking είναι πιο δύσκολο να πετύχει (θέλει τα αντίστοιχα perks και το ανάλογο επίπεδο για να πιάνει όλα τα hits). Όμως προσθήκες όπως το bashing, να χτυπάτε δηλαδή τον αντίπαλο με την ασπίδα ώστε να ζαλιστεί, ή το να έχει κάποιος στο ένα χέρι ένα σπαθί που μειώνει το Stamina του εχθρού και στο άλλο ένα όπλο που απλά χτυπάει άσχημα, αυξάνουν το ενδιαφέρον και την ένταση της μάχης. Επιπλέον, δύο νέα skills, το Enchanting και το Smithing μπορούν να βελτιώσουν το κάθε όπλο ή πανοπλία, είτε με την προσθήκη κάποιας μαγείας είτε απλά λιμάροντάς το. Συνολικά, δε νομίζω να ενθουσιάστηκα με το πως χειρίζεται το παιχνίδι τέτοιου είδους μάχες, ειδικά μετά τις 80 ώρες παρέας με το Dark Souls.\nΑπό την άλλη πλευρά η μαγεία είναι σαφώς πιο δουλεμένη. Το γεγονός ότι ένα ξόρκι παίρνει τη θέση του όπλου αφαιρώντας παράλληλα τη δυνατότητα να έχετε το combo σπαθί-ξόρκι-ασπίδα αλά Oblivion, μπορεί να ξενίσει στην αρχή, αλλά προχωρώντας στο παιχνίδι γίνεται δεύτερη φύση της μάχης και εν τέλει λειτουργεί άψογα. Άχρηστα και παράλογα ξόρκια, όπως η τηλεμεταφορά, έχουν εξαφανιστεί, αλλά αυτά που έχουν παραμείνει, πέρα από πραγματικά χρήσιμα, είναι και τα αγαπημένα. Έχει τρομερή πλάκα να καλείς ένα Atronach να προκαλέσει χάος σε μια πόλη αφού έχεις σκοτώσει (αχεμ... δολοφονήσει) ένα στόχο. Πέρα από αυτά όμως, με τη βοήθεια του Dual Wielding μπορείς να έχεις το ίδιο ξόρκι και στα δύο χέρια καλώντας μια πιο ισχυρή έκδοση με ελάχιστο επιπρόσθετο κόστος σε Magicka.\nΚαι όντας ο Dragonborn, οι δυνάμεις του ήρωα δε σταματάνε μόνο στα όπλα και τα ξόρκια. Με το που πέσει κάποιος δράκος, ο ήρωας απορροφά την ψυχή του, με την οποία ξεκλειδώνει υπερδυνάμεις υπό την μορφή των Shouts. Υπάρχουν πολλά Shouts, από το να σταματάς τη ροή του χρόνου, μέχρι να καλείς τα πλάσματα της φύσης να σε βοηθήσουν στη μάχη που δίνεις. Κάθε Shout αποτελείται από τρεις λέξεις, τις οποίες όχι μόνο μαθαίνεις ξεχωριστά, αλλά πρέπει να ξεκλειδώσεις και ξεχωριστά. Φυσικά, το σύστημα δε θα είχε νόημα αν μπορούσες οποτεδήποτε να χρησιμοποιήσεις ένα Shout, οπότε έχει ενσωματωθεί ένας μετρητής που μειώνεται ανάλογα με το χρόνο που πέρασε από την προηγούμενη φορά που χρησιμοποίησες μια δύναμη – όσο πιο δυνατό ένα Shout, τόσο πιο ψηλά φτάνει ο μετρητής και συνεπώς, τόσο πιο πολύ αργεί ο παίκτης να την ξαναχρησιμοποιήσει.\nΤο συστατικό που πραγματικά απογειώνει το leveling system είναι τα perks.\nΩραία όλα αυτά, πώς απεικονίζονται όμως; Όντως, επιβεβαιώνω αυτά που λέγονται ότι το Skyrim δεν κάνει το άλμα στα γραφικά που έκανε το Oblivion από το Morrowind. Αλλά υπάρχουν πολλοί λόγοι που συμβαίνει αυτό. Πρώτον το Skyrim είναι το πρώτο μεγάλο Elder Scrolls που βγαίνει κατά τη διάρκεια της ίδιας γενιάς, και όσοι ξεσπαθώσουν ότι η σειρά «ανήκει» στους υπολογιστές - και εκεί τουλάχιστον το παιχνίδι θα έπρεπε να έχει πιο ανεπτυγμένα γραφικά - τότε θα πρέπει σιγά σιγά να καταλάβουν πως οι κονσόλες είναι οι ηγέτες της βιομηχανίας αυτή τη στιγμή και φυσικό είναι (σχεδόν) όλες οι εταιρίες να κινούνται με βάση αυτές - αλλά αυτό το θέμα δεν αφορά το παρόν κείμενο. Το θέμα είναι ότι το ίδιο συμβαίνει και με το Interface, που είναι κομμένο και ραμμένο για τα μέτρα των χειριστηρίων, αλλά αρκετά δύστροπο για τα δεδομένα του ποντικιού/πληκτρολογίου. Βέβαια, η πλοήγηση στα μενού του παιχνιδιού μαθαίνεται εύκολα μέσω του WASD, αλλά θα μπορούσε να είχε γίνει καλύτερη δουλειά, σαφώς.\nΈχοντας αυτά τα δεδομένα, το Skyrim είναι πάντως όμορφο. Επηρεασμένη από τα mods που βγήκαν για το Oblivion, η Bethesda έχει ενσωματώσει στο νέο της παιχνίδι ένα κάρο αισθητικές βελτιώσεις και αλλαγές. Πανέμορφοι ουρανοί, φωτοσκιάσεις στο περιβάλλον που θα τις αποκαλούσα ακόμα και θεσπέσιες και διάφορες άλλες βελτιώσεις που τις παρατηρεί κανείς με τον καιρό. Εννοείται βέβαια, πως το παιχνίδι δεν είναι απλά ένα Oblivion με κάποιες διορθωτικές αλλαγές, αφού έχουν αλλάξει πάρα πολλά πράγματα, σχεδόν πάντα προς το καλύτερο. Από το animation των εχθρών μέχρι το σχεδιασμό των όπλων και από τα εφέ της μαγείας μέχρι τη μεγαλοπρέπεια των δράκων – απλά πανέμορφη.\nΔεν ενθουσιάστηκα με το πως χειρίζεται το παιχνίδι τις μάχες σώμα-με-σώμα.\nΑυτό όμως που είναι πραγματικά συγκλονιστικό είναι ο ήχος του παιχνιδιού – μια εμπειρία από μόνος του. Ο γνωστός πια Jeremy Soul έχει συνθέσει ένα εξαιρετικό soundtrack (που απαρτίζεται από τέσσερα CDs παρακαλώ) που συντροφεύει μοναδικά κάθε στιγμή μες το παιχνίδι. Όντως, η ανατριχίλα του να πολεμάς δράκο για πρώτη φορά είναι κάτι που λίγα παιχνίδια μπορούν να προσφέρουν, και το Skyrim το πετυχαίνει κατά ένα μεγάλο μέρος εξαιτίας του ήχου. Γιατί, πέρα από την υπέροχη μουσική υπόκρουση, οι ήχοι του περιβάλλοντος, συμπεριλαμβανομένων και των κραυγών των πλασμάτων, είναι απίστευτα ρεαλιστικοί. Και σα να μην έφτανε αυτό, η Bethesda τήρησε την υπόσχεσή της περί ποικιλίας στους voice actors. Δεν έχει κάθε χαρακτήρας βέβαια μοναδική φωνή, αλλά υπάρχει μια αξιοσέβαστη διαφορετικότητα στην πλειοψηφία των χαρακτήρων. Για να μη σχολιάσω την ύπαρξη χολιγουντιανών ταλέντων όπως ο Max von Sydow.\nΚλείνοντας, “υπολογιστάκηδες” ή μη, φίλοι των RPGs ή μη, όλοι θα παραδεχτούν (όσοι ασχοληθούν σοβαρά βέβαια) ότι το Elder Scrolls V: Skyrim είναι ένας πολύ δουλεμένος τίτλος, ικανός για αξέχαστες εμπειρίες. Τα μικροπροβλήματα που υπάρχουν, τόσο στο PC όσο και στις κονσόλες, δεν στέκονται ικανά να “χαλάσουν” την μαγεία αυτού του μοναδικού παιχνιδιού. Γιατί είναι πράγματι μοναδικό.\n+ Απίστευτο backround, πιστευτές και δυνατές αποστολές\n+ Άπειρο περιεχόμενο\n+ Δουλεμένο level system\n+ Πανέμορφο, τόσο τεχνικά όσο και αισθητικά\n+ Συγκλονιστικός ήχος\n+ Κορυφαίο interface στις κονσόλες\n+ Το σύστημα μάχης λειτουργεί, ειδικά η μαγεία...\n- ...αν και οι μάχες σώμα με σώμα σήκωναν κι άλλη δουλειά\n- Δύστροπο interface στο PC\n- Τεχνικά θέματα (που λύνονται)\n- Θα μπορούσε να εκμεταλλεύεται περισσότερο τα DX10/11 στo PC\nΕπίσημο Site: http://www.elderscrolls.com/\nΗμερομηνία Kυκλοφορίας: 11/11/2011


Σκέψεις για προχωρημένους μπαμπάδες - Ίδρυμα Νεότητας και Οικογένειας Ιεράς Αρχιεπισκοπής Αθηνών\nΑρχική Κείμενα Γάμος και οικογένεια Σκέψεις για προχωρημένους μπαμπάδες\nΤο πιο σημαντικό έργο που ένας πατέρας μπορεί να κάνει για τα παιδιά του είναι ν΄ αγαπάει τη μάνα τους.\nΟ πατέρας μου συνήθιζε να παίζει με τον αδελφό μου και μένα στον κήπο. Η μάνα μας έβγαινε έξω και φώναζε: “Θα χαλάσετε το γκαζόν!”. Κι εκείνος της απαντούσε: “Δεν μεγαλώνουμε γκαζόν, παιδιά μεγαλώνουμε!”\nΥποτίθεται πως κάθε άντρας μπορεί να γίνει πατέρας. Χρειάζεται όμως κάτι παραπάνω για να γίνει “μπαμπάς”.\nΠραγματικά πλούσιος είναι ο άνδρας που έχει παιδιά που τρέχουν να χωθούν στην αγκαλιά του, ακόμα κι όταν τα χέρια του είναι άδεια.\nΟι καλοί μπαμπάδες δίνουν στα παιδιά τους ρίζες και φτερά. Ρίζες για να νιώθουν πού είναι το σπίτι τους και φτερά για να πετάξουν μακριά ελεύθερα.\nΥπάρχουν τρία στάδια στη ζωή ενός άνδρα: Πρώτο στάδιο: να πιστεύει στον Αη-Βασίλη. Δεύτερο στάδιο: να μην πιστεύει στον Αη-Βασίλη. Τρίτο στάδιο: να είναι ο ίδιος Αη-Βασίλης.


Μαρίνος Ανδρέου\t02 Ιανουαρίου 2014\nΤο 2013 έχει φύγει και όλοι μας μπαίνουμε στη διαδικασία να αναλογιστούμε τι έχουμε καταφέρει και σε τι έχουμε αποτύχει μέσα σε μια χρονιά μοναδικά δύσκολη….Σε προσωπικό, οικογενειακό, εργασιακό επίπεδο. Και φυσικά είναι η κατάλληλη στιγμή να καταγράψουμε τα αποτελέσματα των προσπαθειών μας και σε ότι έχει να κάνει με την φυσική μας κατάσταση.\nΑς απαντήσουμε στα πιο κάτω ερωτήματα:\nΕίσαι ικανοποιημένος/η από την προσπάθεια που έκανες για να βελτιώσεις την σωματική σου δύναμη; Κοίταξε τις σημειώσεις σου και δες αν έχεις αυξήσει και πόσο τα κιλά σου στο πάγκο, στις πιέσεις ώμων, στα τραβήγματα πλάτης…Πόσα κιλά έφτασες να κάνεις στο βαθύ κάθισμα;\nΠόση περισσότερη απόσταση αντέχεις να κάνω τρέχοντας ή ποδηλατώντας ή κολυμπώντας; Θύμισε στο εαυτό σου ποιος ήταν ο στόχος σου...Πόσο κοντά έχεις φτάσει;\nΠόσο πολύ προσπάθησες να βελτιώσεις τις διατροφικές σου συνήθειες; Έχεις καταφέρει να μειώσεις τα τηγανητά και την ζάχαρη, να τρως κάθε μέρα ένα γεμάτο πρόγευμα, να μην αφήνεις πίσω τα ενδιάμεσα γεύματα, να πίνεις αρκετά υγρά ;\nΠάει ο παλιός ο χρόνος. Κοιτάζουμε πίσω για να μετρήσουμε την προσπάθεια μας και να σημειώσουμε τις παραλείψεις μας.\nΗ καινούργια χρονιά είναι εδώ. Και είμαστε υποχρεωμένοι να την υποδεχτούμε με αισιοδοξία και αποφασιστικότητα. Κοιτάζουμε μπροστά και επαναπροσδιορίζουμε τους στόχους μας. Και επιμένουμε να προσπαθούμε για το καλύτερο..\nΚαλή νέα χρονιά σε όλους! Μια χρονιά γεμάτη υγεία, χαμόγελο και φυσικά άσκηση και αθλητισμό!\nButt kicks για να χάσεις λίπος και να σφίξεις τον κορμό σου


Από τους Los niños del mango στο Tree School (Ισπανία) | Πηγή Παιδείας\nHome ΑΠΟΨΗ Από τους Los niños del mango στο Tree School (Ισπανία)\nΑπό τους Los niños del mango στο Tree School (Ισπανία)\nΣε μια μικρή πόλη στις ακτές της Γρανάδας βρίσκεται ένα διαφορετικό σχολείο, που ξεκίνησε ως Los niños del mango και μεταμορφώνεται σε Tree school σταδιακά. Ιδρύθηκε το 2012 από τον Pablo και την Cristina, αρχικά λειτουργώντας με δυο οικογένειες που είχαν ανάγκη από ένα μέρος που θα σέβεται τα παιδιά τους και την ανάγκη τους να μάθουν και να αναπτυχθούν στους δικούς τους ρυθμούς. Σιγά σιγά αναπτύχθηκε και εξελίχθηκε σε αυτό που είναι σήμερα: ένα όνειρο που έγινε πραγματικότητα, ένα όνειρο που φάνταζε αδύνατο και άπιαστο και όμως με πολλή αγάπη και υπομονή πραγματώθηκε.\nΗ Cristina σπούδασε προσχολική αγωγή στο πανεπιστήμιο της Γρανάδας και έκανε το μεταπτυχιακό της στην περιβαλλοντική εκπαίδευση. Ο Pablo αντίστοιχα, σπούδασε ψυχολογία στο ίδιο πανεπιστήμιο και αυτή την περίοδο ολοκληρώνει το μεταπτυχιακό του στη “Μνήμη και κριτική της εκπαίδευσης”, που τον βοηθά τόσο στην καθημερινότητα της δουλειάς του όσο και δίνει μια ιστορική βάση σχετικά με το τι πρέπει να αλλάξει στην εκπαίδευση και γιατί.\nΕμπνευσμένοι από άλλα ιδρύματα που προϋπήρξαν του σχολείου τους, όπως το Summerhill στην Αγγλία, το El Pesta στο Εκουαδόρ και το Ojo de Agua στην Ισπανία, η Cristina και ο Pablo έφτιαξαν ένα σχολείο που βασίζεται στο σεβασμό προς και στην πίστη στα παιδιά. Βασικές αρχές του, όπως είναι η δημοκρατική εκπαίδευση, η αυτορρύθμιση, η προσοχή στις συναισθηματικές ανάγκες, η ελευθερία και τα όρια, καθώς και τα κατάλληλα προετοιμασμένα περιβάλλοντα για τη μάθηση, το καθιστούν ένα εναλλακτικό, δημοκρατικό σχολείο.\nΕδώ δίνεται χρόνος στο παιδί για να αναπτυχθεί και να μάθει με τους δικούς του ρυθμούς, διευκολύνεται η συναναστροφή με τους άλλους και προωθείται η ομαδική μάθηση. Τα παιδιά γνωρίζουν πως υπάρχουν συγκεκριμένες ρουτίνες που τα κάνουν να αισθάνονται άνετα μέσα στο περιβάλλον αυτό. Τέτοιες ρουτίνες είναι τα εργαστήρια και το μεσημεριανό φαγητό. Τα εργαστήρια είναι προαιρετικά και δημοκρατικά επιλεγμένα από τα παιδιά κατά τη διάρκεια συζήτησης στον λεγόμενο “Κύκλο των εργαστηρίων”, όπου ο καθένας ψηφίζει το εργαστήρι όπου επιθυμεί να συμμετέχει.\nΑντίστοιχα υπάρχει και ο “Κύκλος των προβλημάτων” που σκοπό έχει την επίλυση διαφορών που προκύπτουν μεταξύ των μαθητών. Εκεί τα προβλήματα συζητούνται ανοιχτά από τους μαθητές και όλοι μαζί προσπαθούν να βρουν λύση αφού ακουστούν όλες οι απόψεις.\nΣτο Los niños del mango, η συνεργασία επίσης με τις οικογένειες αποτελεί βασική προϋπόθεση. Οι δάσκαλοι βρίσκονται σε διαρκή επικοινωνία με τους γονείς, χτίζοντας μια σχέση αμοιβαίας εμπιστοσύνης. Έτσι υπάρχει ένα κλίμα αλληλοϋποστήριξης που βοηθά κατ’επέκταση και τα παιδιά στην ανάπτυξή τους.\nΕυχαριστούμε πολύ την Cristina και τον Pablo για την άμεση ανταπόκριση όταν απευθυνθήκαμε σε αυτούς για το συγκεκριμένο αφιέρωμα και για τις πληροφορίες που μας παρείχαν. Ευχόμαστε να συνεχίσουν το σπουδαίο εκπαιδευτικό τους έργο πάντα με τόση αγάπη και αφοσίωση!\nPrevious articleΠαράταση προθεσμίας κατάθεσης δικαιολογητικών υποψηφίων των 2ΓΕ/2019, 1ΓΤ/2020 και 2ΓΔ/2020 Προκηρύξεων ΑΣΕΠ\nNext articleΤο βιβλίο του Κωνσταντίνου Μπατσιόλα φωτίζει άγνωστες πτυχές της λατινοκρατίας στη Θεσσαλονίκη


Η απόφαση του Κώστα Αχ. Καραμανλή ως «μια πρώτη ανακούφιση για πολλές κατηγορίες συνανθρώπων μας»\nΑμεΑΙΧΚώστας Αχ. Καραμανλήςστάθμευσηυπουργείο Υποδομών και Μεταφορών\nΤι εννοείτε ότι «επιτρέπεται πλέον η χορήγηση Δελτίων Στάθμευσης για ΑμεΑ και στις περιπτώσεις που το ΙΧ αυτοκίνητο δεν ανήκει στο φυσικό πρόσωπο που δικαιούται την άδεια, αλλά στους γονείς του ή στα παιδιά του''? Αυτό ισχύει εδώ και πολύ καιρό. Δεν είναι νέο. Εγώ, σαν γονέας παιδιού ΑΜΕΑ έβγαλα την μπλε κάρτα στάθμευσης ΑΜΕΑ, για το ΙΧ που ανήκει σε εμένα και όχι στο παιδί, πριν δύο χρόνια στη Διεύθυνση Μεταφορών στη Θεομήτορος στον Άλιμο. Μήπως θέλετε να πείτε κάτι άλλο και το λέτε λάθος? Μήπως εννοείτε για ιδιωτικά πάρκινγκ και όχι απλά για τις θέσεις στάθμευσης με την ειδική σήμανση ΑΜΕΑ?


Αχαϊα: Διάρρηξη σε πρακτορείο του ΟΠΑΠ – Οι ετοιμασίες ξεκίνησαν ένα 24ωρο πριν το χτύπημα!\nΣε πλήρη εξέλιξη οι έρευνες της αστυνομίας. Διέλυσαν πρακτορείο του ΟΠΑΠ στα Σελιανίτικα Αιγιαλείας...\nΑπό τους αστυνομικούς του Τμήματος Ασφαλείας Αιγιαλείας σχηματίστηκε δικογραφία για κλοπή, σε βάρος αγνώστων δραστών, οι οποίοι χθες τα ξημερώματα, στα Σελιανίτικα Αιγιαλείας πήγαν σε πρακτορείο ΟΠΑΠ και αφού διέρρηξαν την κεντρική πόρτα, αφαίρεσαν το χρηματικό ποσό των 150 ευρώ από το ταμείο.\nΟι ίδιοι δράστες το προηγούμενο βράδυ (30-8-2017), στις Καμάρες Αιγιαλείας, είχαν αφαιρέσει σταθμευμένο αυτοκίνητο, το οποίο χρησιμοποίησαν για να μεταβούν στο πρακτορείο και να διαπράξουν την κλοπή.\nΤο αυτοκίνητο εντοπίστηκε, εγκαταλελειμμένο, χθες το πρωί, στη Ροδοδάφνη Αιγιαλείας, από αστυνομικούς Τμήματος Ασφαλείας Αιγιαλείας και αποδόθηκε στο νόμιμο κάτοχό του.\nΔιαβάστε όλο το άρθρο με τιτλο : "Αχαϊα: Διάρρηξη σε πρακτορείο του ΟΠΑΠ – Οι ετοιμασίες ξεκίνησαν ένα 24ωρο πριν το χτύπημα!" στην Πηγή: thebest.gr\nΜπλόκο της Επιτροπής Παιγνίων στα καζίνο των Σκοπίων\nΤην παρέμβαση της Επιτροπής Εποπτείας και Ελέγχου Παιγνίων (ΕΕΕΠ) προκάλεσε το αίτημα ενός από τα μεγαλύτερα καζίνο των Σκοπίων, που βρίσκεται στη Γευγελή, λίγα χιλιόμετρα από τα σύνορα, να συμμετάσχει – και μάλιστα με περίπτερο – στην 82η Διεθνή Έκθεση της Θεσσαλονίκης!\nΤο θέμα έλαβε γρήγορα διαστάσεις με πρωτοβουλία των εγχώριων επιχειρήσεων καζίνο και των εργαζομένων τους, καθώς και του δημάρχου Παιονίας (Περιφερειακής Ενότητας Κιλκίς), Χρήστου Γκουντενούδη, ο οποίος απέστειλε σχετική επιστολή προς τον πρόεδρο της ΔΕΘ – Helexpo Α.Ε., Τάσο Τζήκα. Ακολούθως ενημερώθηκε ο πρόεδρος της Επιτροπής Παιγνίων, Ευάγγελος Καραγρηγορίου και υπήρξαν άμεσοι χειρισμοί από την πλευρά της εποπτικής Αρχής για να αντιμετωπιστεί το ζήτημα.\nΕιδικότερα, η ΕΕΕΠ κατέστησε σαφές ότι με βάση το ισχύον νομοθετικό και κανονιστικό πλαίσιο, δεν επιτρέπεται σε επιχειρήσεις καζίνο, στις οποίες δεν έχει εκδοθεί άδεια από την Ελληνική Δημοκρατία, να προβαίνουν σε οποιαδήποτε ενέργεια εμπορικής επικοινωνίας στην Ελληνική Επικράτεια. Για την Επιτροπή, η έλλειψη σχετικής άδειας καθιστά αυτές τις επιχειρήσεις καζίνο "μη νόμιμες" και άρα, τυχόν συμμετοχή τους ως εκθέτες στη Διεθνή Έκθεση Θεσσαλονίκης θα συνιστούσε απαγορευμένη εμπορική επικοινωνία για τυχερά παίγνια.\nΎστερα από αυτό η ματαιώνεται η άδεια και η παρουσία του σκοπιανού καζίνο "Flamingo" στη ΔΕΘ. Ωστόσο, το συμβάν αυτό έφερε στην επιφάνεια το ζήτημα της δραστηριότητας και κυρίως της προβολής των σκοπιανών αλλά και βουλγάρικων καζίνο επί ελληνικού εδάφους, η οποία στη βόρεια Ελλάδα είναι εξαιρετικά έντονη. Ειδικά στην περίπτωση των Σκοπίων, πολλοί είναι αυτοί που μιλούν για "οικονομική αιμορραγία", με τζίρους που φθάνουν τα 60 εκατ. ευρώ το χρόνο και εκατοντάδες χιλιάδες εισόδους Ελλήνων παικτών, λειτουργώντας ευθέως ανταγωνιστικά στα εγχώρια καζίνο.\nΣύμφωνα με πληροφορίες, η Επιτροπή Παιγνίων και ο πρόεδρος Ευάγγελος Καραγρηγορίου έχουν επιληφθεί του θέματος και μέσα στο επόμενο διάστημα αναμένονται συγκεκριμένες ενέργειες που θα λάβουν τη μορφή Οδηγίας, με στόχο την αυστηρής τήρηση της νομοθεσίας και τη διακοπή της προβολής τους επί ελληνικού εδάφους.\nΣε ότι αφορά στο θέμα της αναμόρφωσης της εγχώριας αγοράς καζίνο που προωθεί η κυβέρνηση, πληροφορίες αναφέρουν ότι το οριστικό πλαίσιο βρίσκεται υπό επεξεργασία μέσα στο Σεπτέμβριο επιχειρείται να τεθεί σε διαβούλευση και εν συνεχεία ψήφιση.\nΌπως έγραψε ήδη από τα τέλη Ιουλίου το Capital.gr., το οικονομικό επιτελείο της κυβέρνησης έχει στα χέρια του μελέτη που έχει κατατεθεί από την GrantThornton, η οποία προβλέπει, μεταξύ άλλων, τη χορήγηση 2 έως 3 νέων αδειών λειτουργίας, την αλλαγή του φόρου (gamingtax) που εισπράττει το κράτος από τα slotsmachines (τύπου VLTs) και τα υπόλοιπα παίγνια των καζίνο που παίζονται σε τραπέζια (μπλακ τζακ, ρουλέτα κ.λπ.), καθώς και την κατάργηση του εισιτηρίου εισόδου στα καζίνο ανά την επικράτεια. Για το θέμα της φορολόγησης, η πρόταση που έχει κατατεθεί αφορά στην υιοθέτηση χαμηλότερου συντελεστή για τα παιχνίδια των τραπεζών και διατήρηση του 30% στα παιγνιομηχανήματα, ενώ οι νέες άδειες "προκρίνονται" η Μύκονος και η Κρήτη.\nΟριστικές αποφάσεις δεν υπάρχουν, ωστόσο ήδη υπήρξαν σοβαρές αντιδράσεις στις προτάσεις αυτές, με αποτέλεσμα να αναθεωρείται διαρκώς το πλαίσιο. Ενδεικτικά, για το θέμα δημιουργίας καζίνο στην Κρήτη υπήρξε έντονη αντίδραση από τοπικά στελέχη του ΣΥΡΙΖΑ αλλά και από μέρος της τοπικής κοινωνίας. Εξάλλου, προ ετών το σχέδιο λειτουργίας καζίνο στην πρώην βάση Γουρνών στο Ηράκλειο από ρωσο-ισραηλινό επενδυτικό σχήμα παρέμεινε στα χαρτιά έπειτα από αντιδράσεις.\nΠαράλληλα, σε εξέλιξη βρίσκεται και η διαδικασία για το διαγωνισμό αδειοδότησης καζίνο στην περιοχή του Ελληνικού, στο πλαίσιο της επένδυσης που θα υλοποιηθεί στο Μητροπολιτικό Πόλο Ελληνικού – Αγίου Κοσμά, ενώ μένει να φανεί σε ποια περιοχή θα μετεγκατασταθεί το καζίνο Μον Παρνές. Οι τελευταίες πληροφορίες ανέφεραν πως η έκταση στην περιοχή της Βαρυμπόμπης που είχε προταθεί δεν πληροί τις προϋποθέσεις λόγω πολεοδομικών περιορισμών.\nΥπενθυμίζεται ότι έχουν χορηγηθεί εννέα άδειες (από αρχικά 12, όπως όριζε ο Ν. 2206/1994, σε Πάρνηθα, Λουτράκι, Θεσσαλονίκη, Χαλκιδική, Ξάνθη, Ρίο, Σύρο, Ρόδο, Κέρκυρα) σε επιχειρήσεις καζίνο, με απεριόριστη ισχύ, που μπορούν να ανακληθούν μόνο σε περίπτωση σημαντικών παραβάσεων. Ωστόσο, από το 2006, όταν και έληξε η σχετική δεσμευτική περίοδος, το Δημόσιο έχει το δικαίωμα να παραχωρήσει νέες άδειες, χωρίς περιορισμό στον αριθμό τους.\nΔιαβάστε το άρθρο "Μπλόκο της Επιτροπής Παιγνίων στα καζίνο των Σκοπίων" του Νίκου Χρυσικόπουλου στην πηγή "www.capital.gr"\nΝόμος 4002/2011 Υπάρχει τελικά προστασία για τους παίκτες τυχερών παιχνιδιών;\nΤο στοίχημα στο Ίντερνετ και γενικότερα η χρήση του διαδικτύου είναι πλέον πολύ διαδεδομένη στη χώρα μας. Στην Ελλάδα λειτουργούν δεκάδες ενημερωτικές σελίδες για το στοίχημα όπως το Foxbet.gr, με ειδήσεις για τον κλάδο. Η γνωριμία με το onlinegaming έγινε λίγο πριν το 2000 στη Μεγάλη Βρετανία και εξαπλώθηκε γρήγορα, ενώ σύντομα έκανε την είσοδό του και στη χώρα μας. Αναμφίβολα, στην αρχή το ιντερνετικό στοίχημα δεν ήταν η πρώτη επιλογή των παικτών, καθώς η πλειοψηφία φοβόταν το «άγνωστο», ενώ δεν είχε εμπιστοσύνη στις online συναλλαγές. Σταδιακά αυτό διαφοροποιήθηκε, ενώ όλο και περισσότερες εταιρίες μπήκαν στην ελληνική αγορά.\nΤι ισχύει με το διαδικτυακό στοίχημα\nΤο 2012 ήταν η χρονιά η που άλλαξε τα πάντα στο διαδικτυακό στοίχημα στην Ελλάδα, καθώς ψηφίστηκε ο Νόμος 4002/2011. Η παράγραφος 12 του άρθρου 50 του ν. 4002/2011 έφερε ένα μεταβατικό καθεστώς με προσωρινές αδειοδοτήσεις, που είναι σε ισχύ μέχρι και σήμερα. Στη συγκεκριμένη παράγραφο υπάχθηκαν 24 εταιρίες (ή πιο σωστά, ΑΦΜ), οι οποίες είναι οι μοναδικές που μπορούν καθ’ όλα νόμιμα να προσφέρουν διαδικτυακό στοίχημα και τυχερά παιχνίδια στην Ελλάδα. Στην παρούσα χρονική στιγμή, στη χώρα μας δραστηριοποιούνται νόμιμα πάνω 30 ιστοσελίδες διαδικτυακού στοιχήματος που ελέγχονται από την Ε.Ε.Ε.Π. (Επιτροπή Ελέγχου και Εποπτείας Παιγνίων), ενώ δεν αποκλείεται να στο άμεσο μέλλον να προστεθούν και άλλες.\nΕίναι ξεκάθαρη η τάση όλων και περισσοτέρων να επιλέγουν το online στοίχημα. Ο «φόβος» που αναφέραμε στην εισαγωγή δεν υπάρχει πλέον, ενώ το «πλαστικό χρήμα» και τα ηλεκτρονικά πορτοφόλια έχουν μπει στη ζωή όλων.\nΟ βασικότερος λόγος της στροφής στο στοίχημα στο διαδίκτυο είναι οι σαφώς υψηλότερες αποδόσεις σε σχέση με αυτές των επίγειων πρακτορείων, που συνεπάγεται μεγαλύτερα κέρδη για τους παίκτες. Επίσης, ο ανταγωνισμός των εταιριών αποτελεί «ατού» για τον παίκτη, που μπορεί να διαλέξει εταιρία με βάση την απόδοση που τον ευνοεί.\nΠαράλληλα, η πληθώρα αγορών και ειδικών στοιχημάτων, η απουσία περιορισμών στον αριθμό επιλεγμένων παιχνιδιών, οι προωθητικές ενέργειες, η δυνατότητα δωρεάν παρακολούθησης αγώνων και οι ασφαλείς συναλλαγές, είναι μερικά μόνο από τα πλεονεκτήματα των διαδικτυακών στοιχηματικών εταιριών.\nΠώς διαλέγω online εταιρία στοιχήματος\nΌπως αναφέρθηκε παραπάνω, στην Ελλάδα λειτουργούν νόμιμα περίπου 30 διαδικτυακές εταιρίες online στοιχήματος. Το ερώτημα που εύλογα προκύπτει σε έναν παίκτη όμως είναι το εξής: «Είναι «σοφό» να πραγματοποιήσω εγγραφή σε όλες; Και αν όχι, με ποια κριτήρια διαλέγω εταιρία και που μπορώ να ενημερωθώ αξιόπιστα γι΄ αυτά;».\nΑναμφίβολα η αξιοπιστία, η ασφάλεια και το γενικό «background» μίας εταιρίας στοιχήματος είναι ο βασικότερος παράγοντας στην επιλογή της. Επιπλέον κριτήρια είναι οι καλές αποδόσεις, η γκάμα προσφερόμενων αγορών και επιλογών αλλά και οι διαθέσιμες μέθοδοι συναλλαγών και οι χρόνοι που απαιτούνται.\nΔιαβάστε το άρθρο "Νόμος 4002/2011 Υπάρχει τελικά προστασία για τους παίκτες τυχερών παιχνιδιών;¨" στην πηγή "difernews.gr"\nΕπιδημία ο παράνομος τζόγος στη Θεσσαλονίκη – Σαρωτικά χτυπήματα από την Αστυνομία σε στέκια με «φρουτάκια»\nΔιαστάσεις επιδημίας έχει λάβει ο παράνομος τζόγος στη Θεσσαλονίκη, όπου οι αστυνομικές αρχές εντοπίζουν, σε καθημερινή βάση πλέον, καταστήματα με παράνομα «φρουτάκια».\nΣε νέους αιφνιδιαστικούς ελέγχους που πραγματοποίησαν, χθες, αστυνομικοί του Τμήματος Ασφαλείας Τούμπας-Τριανδρίας, διαπίστωσαν ότι σε εννέα ηλεκτρονικούς υπολογιστές καταστήματος στην Τούμπα, διενεργούνταν παράνομα τυχερά παίγνια. Συνελήφθησαν η 40χρονη υπεύθυνη της επιχείρησης και εννέα παίκτες, οι οποίοι θα οδηγηθούν στον Εισαγγελέα Πλημμελειοδικών Θεσσαλονίκης, όπως αναφέρεται σε σχετική ανακοίνωση.\nΚάθε μέρα αποκαλύπτεται και ένα στέκι παράνομου τζόγου. Η Αστυνομία στη Θεσσαλονίκη, στο πλαίσιο καταπολέμησης του παράνομου τζόγου, διενεργεί καθημερινά στοχευμένους ελέγχους σε καταστήματα υγειονομικού ενδιαφέροντος και παροχής υπηρεσιών διαδικτύου.\nΜόλις το τελευταίο διήμερο, οι αρχές έχουν πετύχει τρία δυνατά χτυπήματα στη μάστιγα, που έχει λάβει εκρηκτικές διαστάσεις στη Βόρεια Ελλάδα, και έχουν συλληφθεί συνολικά 19 άτομα. Το τελευταίο κρούσμα με το παράνομο «μίνι καζίνο» στην Τούμπα, έρχεται να προστεθεί στην εξάρθρωση ακόμη δύο παράνομων καταστημάτων, σε Καλαμαριά και Σταυρούπολη, που η αστυνομία είχε ανακοινώσει μόλις πριν από 24 ώρες.\nΣτις υποθέσεις παράνομου τζόγου, αντιμέτωποι με το νόμο δεν είναι μόνο οι ιδιοκτήτες-υπεύθυνοι των παράνομων καταστημάτων, αλλά και οι ίδιοι οι παίκτες. Εναντίον τους ασκείται δίωξη για συμμετοχή σε παράνομη δραστηριότητα και επιβάλλονται σχετικές ποινές.\nΣυγκεκριμένα, σύμφωνα με τον νόμο, η παροχή μη αδειοδοτημένων υπηρεσιών τυχερών παιγνίων είναι ιδιαίτερα βαρύ ποινικό αδίκημα – και δη κακουργηματικού χαρακτήρα. Η συμμετοχή παικτών σε μη αδειοδοτημένα τυχερά παίγνια διώκεται, επίσης, ποινικά. Επιπλέον, και στις δύο περιπτώσεις, επιβάλλονται σημαντικές διοικητικές κυρώσεις, με τη μορφή προστίμων.\nΔιαβάστε το άρθρο "Επιδημία ο παράνομος τζόγος στη Θεσσαλονίκη – Σαρωτικά χτυπήματα από την Αστυνομία σε στέκια με «φρουτάκια»" στην πηγή "www.sportdog.gr"\nΧάνονται κρίσιμες ημερομηνίες για την επένδυση στο Ελληνικό\nΑνοικτή παραμένει η υπόθεση εκδίκασης της ένστασης κατά του χαρακτηρισμού ως δασικού παραλιακού τμήματος της έκτασης, η χορήγηση για άδεια καζίνο συνεχίζει να εκκρεμεί, ενώ τέσσερις δημόσιοι φορείς, παρ’ότι θα έπρεπε να έχουν ήδη δρομολογήσει τη μετεγκατάστασή τους σε άλλο χώρο, ακόμη δεν το έχουν κάνει.\nΓια την πορεία της ένστασης που έχουν υποβάλει από κοινού ΤΑΙΠΕΔ και Ελληνικόν ΑΕ κατά της απόφασης του δασάρχη Πειραιά να χαρακτηρίσει δασικό ένα κρίσιμο τμήμα 37 στρεμμάτων στην παραλιακή έκταση, σύμφωνα με πληροφορίες καταβάλλεται προσπάθεια ώστε η απόφαση της Επιτροπής Ενστάσεων να εκδοθεί μέσα στις δύο επόμενες εβδομάδες, δίχως όμως να μπορεί κανείς να προδικάσει το αποτέλεσμα. Αν δηλαδή η ένσταση θα γίνει αποδεκτή ή όχι. Εάν συμβεί το δεύτερο, και η Επιτροπή δικαιώσει τον δασάρχη, τότε προφανώς η τύχη της επένδυσης θα τεθεί ξανά εν αμφιβόλω.\nΣε σχέση με την απομάκρυνση από τον χώρο του Ελληνικού μιας σειράς χρηστών, νόμιμων και παρανόμων, με βασικότερο πρόβλημα τις υπηρεσίες του Δημοσίου, και πιο σοβαρή περίπτωση αυτή του αμαξοστασίου της ΟΣΥ (θερμικά λεωφορεία), που καταλαμβάνει έκταση 62 στρεμμάτων. Σύμφωνα με πληροφορίες, το εγχείρημα αναζήτησης νέας έκτασης για το αμαξοστάσιο, θέμα που εποπτεύεται από το υπουργείο Υποδομών, προχωρά με πολύ αργούς ρυθμούς.\nΤο τρίτο πρόβλημα αφορά στη χορήγηση άδειας για καζίνο, αρμοδιότητας του υπουργείου Οικονομικών. Το σχέδιο νόμου για τις αλλαγές στα καζίνο της Αττικής, που θα προβλέπει τι θα συμβεί και στο Ελληνικό, θα κατατεθεί στη Βουλή μέσα στον Σεπτέμβριο. Θα βασιστεί σε μελέτη στην GrantThornton που θα απεικονίζει όλο το σημερινό περίπλοκο θεσμικό πλαίσιο και θα υποδεικνύει τους τρόπους με τους οποίους πρέπει να το αναμορφώσει το υπουργείο Οικονομικών για να προκηρύξει τον πολυαναμενόμενο διαγωνισμό για το καζίνο του Ελληνικού.\nΜε βάση τις εξελίξεις αυτές, το πιθανότερο είναι να χαθεί άλλη μια χρονιά για το οικονομικό κλείσιμο του έργου. Έτσι, θα μεταβληθεί ξανά το χρονοδιάγραμμα, αφού δεν θα καταστεί δυνατό να αρχίσουν τα πρώτα χωματουργικά έργα στις αρχές του 2018, ενώ οι καθυστερήσεις θα στερήσουν από τα φετινά έσοδα των αποκρατικοποιήσεων το ποσό των 300 εκατ. ευρώ, όσα δηλαδή προβλέπονται με βάση τη συμφωνία του 2014 να καταβάλει ο επενδυτής ως προκαταβολή στο Δημόσιο από το συνολικό τίμημα των 915 εκατ. ευρώ.\nΔιαβάστε το άρθρο "Χάνονται κρίσιμες ημερομηνίες για την επένδυση στο Ελληνικό" στην πηγή "www.cnn.gr"\nΡύθμιση μόνο για τα καζίνο της Αττικής\nΤελικά μόνο τη νέα άδεια καζίνο στο Ελληνικό και τη μετεγκατάσταση του καζίνο Πάρνηθας (στη Βαρυμπόμπη;) θα προβλέπει η νομοθετική παρέμβαση για τα καζίνο που αναμένεται να καταθέσει η κυβέρνηση εντός του Σεπτεμβρίου στη Βουλή. Παρά τα περί του αντιθέτου θρυλούμενα, δεν θα υπάρχει σαφής πρόβλεψη για νέες άδειες καζίνο σε νησιά όπως η Μύκονος και η Κρήτη.\nΓια την κυβέρνηση επείγει η υπόθεση του Ελληνικού, όπου φαίνεται πως έχει εξασφαλιστεί οριστική λύση για το θέμα της δασικής υπηρεσίας, ώστε να κλείσει η συμφωνία με τον όμιλο Λάτση. Το αρχικό χρονοδιάγραμμα προέβλεπε οικονομικό κλείσιμο του Ελληνικού εντός του έτους.\nΌμως δύσκολα θα τηρηθεί με δεδομένα τα προβλήματα με τη μετεγκατάσταση νομίμων και παρανόμων χρηστών της έκτασης του πρώην αεροδρομίου. Με τα νυκτερινά κέντρα, σε τμήμα της παραλιακής ζώνης τι θα γίνει;\nΔιαβάστε το πλήρες άρθρο με τίτλο "Αποκλειστικό: Μόνο μια άδεια καζίνο δίνει η κυβέρνηση. Πού μετακομίζει το καζίνο της Πάρνηθας" στην πηγή "www.mononews.gr"\nΚάτι άλλαξε στην κεντρική πλατεία της Πάτρας και γίνεται... παιχνίδι!\nΕίναι το πιο κεντρικό Play ΟΠΑΠ που θα συναντήσει κανείς στην Πάτρα… Θα το προσέξει κανείς είτε είναι μέρα είτε είναι νύχτα και ξεκίνησε να λειτουργεί το τελευταίο χρονικό διάστημα «αθόρυβα» αλλά με πολύ καλές «συστάσεις». Πρόκειται για ένα σύγχρονο κατάστημα που άνοιξε στη θέση που βρισκόταν παλαιότερα η καφετέρια “Diverso”, δίπλα στον Έσπερο!\nΤα Play ΟΠΑΠ, είναι η νέα μορφή καταστημάτων του ΟΠΑΠ όπου ο παίκτης θα συναντήσει τελευταίας τεχνολογίας τυχερά παιχνίδια τύπου VLTS. Ο ΟΠΑΠ έχει επιλέξει για το δίκτυο καταστημάτων PLAY, παιχνίδια των μεγαλύτερων κατασκευαστών παγκοσμίως, με χιλιάδες παιχνίδια εγκατεστημένα στη διεθνή αγορά.\nΜέχρι την απόφαση…\nΓια περισσότερο από μια δεκαετία η Ελλάδα πλήρωνε υψηλά πρόστιμα στην Ε.Ε. λόγω της μη εναρμόνισης της με τις υπόλοιπες Ευρωπαϊκές χώρες όσον αφορά τη νομιμοποίηση τεχνικών και τυχερών παιγνίων.\nΤον Αύγουστο του 2011 η Βουλή ψήφισε Νόμο με τον οποίο ρύθμισε την αγορά τόσο των τεχνικών όσο και των τυχερών παιγνίων και έτσι εναρμονιστήκαμε πλήρως με τις αποφάσεις του Ευρωπαϊκού δικαστηρίου και του Συμβουλίου Επικρατείας. Αυτόματα το πρόστιμο της Ε.Ε. ύψους 30.000€ ημερησίως έπαψε και συγχρόνως μπήκε σε εφαρμογή το σχέδιο για πάταξη της παρανομίας και της φοροδιαφυγής.\nΜε το νόμο αυτό έδωσε το αποκλειστικό δικαίωμα στον κρατικό , τότε, ΟΠΑΠ να διαθέσει και λειτουργήσει 35.000 τυχερά παιχνίδια τύπου VLTS.\nΑπό τον Ιανουάριο του 2017 έως σήμερα ο ΟΠΑΠ μετά την ιδιωτικοποίηση, με το νέο μετοχικό του σχήμα, δημιούργησε 120 καταστήματα PLAY, όπου εγκατέστησε 25 παιχνιδομηχανές και συγχρόνως αναβάθμισε αρκετά πρακτορεία τοποθετώντας έως τρία VLTS, πάντα βάση της αυστηρής νομοθεσίας και υπό την εποπτεία της ανεξάρτητης διοικητικής αρχής, Ε.Ε.Ε.Π..\nΑξίζει να σημειωθεί ότι ο ΟΠΑΠ ανέπτυξε και μια νέα εκστρατεία ενημέρωσης και ευαισθητοποίησης του καταναλωτικού κοινού με τίτλο "Έξω από τις γραμμές δεν υπάρχει παιχνίδι", εφαρμόζοντας τη στρατηγική του για το Υπεύθυνο Παιχνίδι.\nΑυτή εστιάζει στους δύο βασικούς κανόνες του Υπεύθυνου Παιχνιδιού, που αφορούν στη λογική συμμετοχή σε τυχερά παιχνίδια και στα ηλικιακά όρια συμμετοχής. Οι δύο κανόνες αποτυπώνονται στις φράσεις "Δεν ξεπερνάς τα όρια" και "Δεν παίζεις αν είσαι κάτω των 21".\nΗ εταιρεία με το τρόπο αυτό διαχειρίζεται υπεύθυνα κάθε πτυχή της δραστηριότητας της δημιουργώντας ένα περιβάλλον που παρέχει αξιόπιστη εμπειρία σε όσους επιθυμούν να χρησιμοποιήσουν τα προϊόντα και τις υπηρεσίες της στο πλαίσιο της ψυχαγωγίας τους.\nΓια την επιπλέον προστασία του καταναλωτικού κοινού η πολιτεία πρόσφατα κατέθεσε Νομοσχέδιο με το οποίο περιορίζει τόσο τον αριθμό καταστημάτων PLAY όσο και τον αριθμό των VLTS που θα τοποθετηθούν από 35.000 σε 25.000, ανά την επικράτεια και ανανεώνει το αποκλειστικό δικαίωμα που έχει ο ΟΠΑΠ για τα επόμενα 18 χρόνια.\nΤο ωράριο λειτουργίας ενός καταστήματος Play είναι με βάση τον Κανονισμό της Επιτροπής Παιγνίων (ΕΕΕΠ) από τις 10:00 μέχρι τις 02:00 της επομένης, από Κυριακή μέχρι και Πέμπτη και από τις 10:00 μέχρι τις 04.00 της επομένης, για Παρασκευή ή Σάββατο ή παραμονή επίσημης αργίας. Το κατάστημα Play επιτρέπεται να λειτουργεί επί 24ωρης βάσεως για μέγιστο χρονικό διάστημα δεκαπέντε ημερών ετησίως μετά από επικοινωνία/ έγκριση από την ΟΠΑΠ και γνωστοποίηση στην ΕΕΕΠ.\nΔιαβάστε το άρθρο "Κάτι άλλαξε στην κεντρική πλατεία της Πάτρας και γίνεται... παιχνίδι!" στην πηγή "www.patrasevents.gr"\nΜέχρι τον Μάρτιο οι προσωρινές εγκαταστάσεις για καζίνο\nΌλα έχουν πάρει τον δρόμο τους για το άνοιγμα και τη λειτουργία του προσωρινού καζίνο στη Λεμεσό και των τεσσάρων περιφερειακών που θα το πλαισιώνουν σε Λευκωσία, Λάρνακα, Πάφο και Ελεύθερη Αμμόχωστο, με τις άδειες για τους χώρους στέγασης να βρίσκονται ένα βήμα πριν από την έγκριση. Οι εν λόγω χώροι, οι οποίοι θα εξεταστούν και θα λάβουν έγκριση από την Εθνική Αρχή Παιγνίων, Εποπτείας και Καζίνου, έχουν ήδη εντοπιστεί, με το Τμήμα Πολεοδομίας να εκτιμάται ότι θα ανάψει και επισήμως το πράσινο φως εντός Σεπτεμβρίου, προκειμένου να αρχίσουν οι εργασίες.\nΠού θα είναι τα προσωρινά καζίνο\nΤο βασικό προσωρινό καζίνο της Λεμεσού, αλλά και τα δορυφορικά του, αναμένεται να τεθούν σε λειτουργία μέχρι τον Μάρτιο του 2018, με την κοινοπραξία MelcoInternationalDevelopment - CNS να φέρεται να έχει καταθέσει πρόταση στην αρμόδια επιτροπή για στέγαση σε ήδη υπάρχουσες εγκαταστάσεις. Σημειώνεται ότι όλα τα κτήρια που θα επιλεγούν, θα πρέπει να λάβουν πιστοποιητικά ασφαλείας από τις αρμόδιες υπηρεσίες, πριν τεθούν σε λειτουργία. Συγκεκριμένα, στη Λεμεσό θα γίνει χρήση των εγκαταστάσεων της πρώην υπεραγοράς Ορφανίδη στο Ζακάκι, η οποία βρίσκεται πολύ κοντά στο Φασούρι, όπου βρίσκεται και η έκταση που θα ανεγερθεί το μεγάλο πολυθεματικό καζίνο. Σύμφωνα με τις πληροφορίες, οι προσωρινές εγκαταστάσεις της Λεμεσού θα περιλαμβάνουν μέχρι 40 τραπέζια παιγνίων και μέχρι 500 μηχανές.\nΤο καζίνο της Λευκωσίας, σύμφωνα με την πρόταση του επενδυτή, αναμένεται να λειτουργήσει στην περιοχή της Έγκωμης απέναντι από το ξενοδοχείο HiltonPark, στην Πάφο και θα στεγαστεί σε κτήριο επί κεντρικού δρόμου που οδηγεί στην Κάτω Πάφο, με κατεύθυνση προς το λιμανάκι. Στην Λάρνακα ο επενδυτής φαίνεται ότι έχει προχωρήσει σε αλλαγή πλάνων. Συγκεκριμένα, αν και αρχικά είχε επιλεγεί χώρος στις Φοινικούδες, πλέον προσανατολίζεται μάλλον προς κτήριο που βρίσκεται στο δρόμο των διυλιστηρίων. Όσον αφορά την Ελεύθερη Αμμόχωστο, οι εγκαταστάσεις που θα χρησιμοποιηθούν θα είναι κατά πάσα πιθανότητα εντός γνωστού ξενοδοχείου πέντε αστέρων.\nΤο πλάνο για το «μεγάλο»\nΌπως προβλέπει η συμφωνία που έχει υπογραφεί ανάμεσα στο κράτος και την κοινοπραξία εταιρειών που θα υλοποιήσει το έργο, το μεγάλο πολυθεματικό καζίνο θα πρέπει να λειτουργήσει πλήρως εντός τεσσάρων ετών. Κατά την περίοδο ανέγερσης θα δημιουργηθούν 4.000 θέσεις εργασίας, ενώ στην τελική του μορφή το καζίνο θα απασχολεί περί τις 2.000 εργαζομένους. Στις πολυτελείς εγκαταστάσεις του θα δημιουργηθούν 500 πολυτελή δωμάτια, πισίνες, συνεδριακές εγκαταστάσεις, 136 τραπέζια και πέραν των 1.200 παιχνιδομηχανών.\nΤέλος, σημειώνεται ότι από τη λειτουργία του καζίνου το κράτος θα επωφεληθεί από φόρους περί τα €60 εκ. σε ετήσια βάση, που θα προκύψουν από την επιβολή φόρου της τάξεως του 15% στα παίγνια.\nΔιαβάστε το άρθρο "Μέχρι τον Μάρτιο οι προσωρινές εγκαταστάσεις για καζίνο" στην πηγή "www.sigmalive.com"\nΟΠΑΠ: Τι έδωσε, τι πήρε\nΥποδειγματική η διαπραγμάτευση με το Υπουργείο Οικονομικών.\nΑθόρυβη, διακριτική και πάνω από όλα ουσιαστική. Μακριά από τα φώτα της δημοσιότητας κλείστηκε περίπου στην μέση η δουλειά ή μάλλον ολοκληρώθηκε η μεγάλη δουλειά των VLTs. Αυτό είναι να ξέρει κανείς να κάνει μπίζνες με τους αριστερούς. Ικανοποιεί δε και τους πράκτορες. Κάτι πολύ σημαντικό για τον ΟΠΑΠ.\nΜε την Αυγουστιάτικη, για να αποφύγουν το πολύ δημοσιογραφικό μελάνι, συμφωνία ο ΟΠΑΠ έδωσε την αποζημίωση που διεκδικούσε από το Δημόσιο. Την οποία μάλλον θα κέρδιζε και θα ήταν μεγάλη κάπου στο 1 δις. Όμως, από την άλλη κέρδισε από την κυβέρνηση την δωρεάν, τσάμπα, επέκταση του δικαιώματος εκμετάλλευσης για άλλα 8 χρόνια. Επιπροσθέτως, κέρδισε την ισχυροποίηση του μονοπωλίου του, με την κυβέρνηση να καταργεί την υποχρέωση του ΟΠΑΠ να δώσει σε υποπαραχωρησιούχους τα 18.500 φρουτάκια από το σύνολο των 35 χιλιάδων. Βεβαίως, μειώνονται τα μηχανήματα από 35 σε 25 χιλιάδες. Κάτι που ευνοεί τελικώς τον ΟΠΑΠ αφού η αγορά δεν ανοίγει γρήγορα και η αύξηση των μηχανημάτων ανά πρακτορείο ικανοποιεί τους πράκτορες.\nΠάντως, μέχρι τώρα όντως τα VLTs δεν έχουν προχωρήσει όσο περίμενε η αγορά.\nΔιαβάστε το άρθρο "ΟΠΑΠ: Τι έδωσε, τι πήρε" στην πηγή "www.fmvoice.gr"\nΔεν θα επιτρέψουμε να γίνει η χώρα ένα απέραντο καζίνο\n• Πριν από λίγες μέρες με τροπολογία την τελευταία μέρα πριν από το κλείσιμο της Βουλής η κυβέρνηση έδωσε 8 χρόνια παράταση αζημίως στην ΟΠΑΠ Α.Ε. (ιδιωτικό μονοπώλιο) για την εκμετάλλευση των άκρως εθιστικών VLTs. Εννιά μήνες νωρίτερα είχε τροποποιηθεί ευνοϊκά προς την ίδια εταιρεία (και αντίθετα με όσα λέει η Ευρωπαϊκή Επιτροπή) ο κανονισμός λειτουργίας των συγκεκριμένων παιγνιομηχανημάτων. Η Επιτροπή Ανταγωνισμού της Κομισιόν κάνει λόγο για αθέμιτο ανταγωνισμό. Την ίδια ώρα, καταρρίπτεται το επιχείρημα τόσο περί πάταξης της φοροδιαφυγής (δεν είναι υποχρεωτική η αναγραφή του ΑΦΜ στην κάρτα του παίκτη) όσο και περί προστασίας του κοινωνικού συνόλου, καθώς δημιουργούνται μικρά καζίνα σε κάθε γειτονιά. Γιατί η κυβέρνηση υπαναχώρησε στις δεσμεύσεις της για τον τζόγο;\nΓιώργος Βασιλειάδης υφυπουργός Αθλητισμού και Πολιτισμού\nΘα ήθελα να ξεκινήσω τη συζήτηση από άλλο σημείο, αλλά δεν θα ήθελα να θεωρηθεί υπεκφυγή. Αναγνωρίζουμε ότι αυτή τη στιγμή στη χώρα διακινούνται περί τα 6 δισ. ευρώ σε παράνομο τζόγο; Οτι υπάρχουν διάσπαρτες τέτοιες παιγνιομηχανές ανά την επικράτεια; Χωρίς κανέναν απολύτως έλεγχο, χωρίς καμία απολύτως αξιοπιστία και με γκανιότα που τις περισσότερες φορές κυμαίνεται κάτω από το όριο της οποιασδήποτε συναλλακτικής λογικής. Ελέγχοντας τη διαδικασία δίνεις ένα ισχυρότατο χτύπημα στον παράνομο τζόγο, ενώ παράλληλα ελέγχεις σε πολύ μεγάλο βαθμό τον τζόγο ο οποίος έχει μετατραπεί σε φανερό. Με γνωστά περιθώρια κέρδους και με βαρύτατες ευθύνες σε όποιον παραβιάζει τους κανόνες. Και όχι σε καθεστώς κόζα νόστρα όπως είναι μέχρι σήμερα, είτε μας αρέσει είτε όχι. Ταυτόχρονα η περιβόητη επέκταση της σύμβασης ήρθε ως αποτέλεσμα της μείωσης των σημείων παιγνίου. Για να μη γίνει η χώρα καζίνο. Η θέση μας δεν αλλάζει. Προσπαθούμε να βάλουμε κανόνες διαφάνειας στον τζόγο για να ελαχιστοποιήσουμε τις κοινωνικές και οικονομικές συνέπειες. Χωρίς να απεμπλακούμε από τις συμβατικές δεσμεύσεις της χώρας, αποτέλεσμα της δραματικής διαπραγμάτευσης και των προβληματικών ιδιωτικοποιήσεων του παρελθόντος. Γιατί οι χύνοντες σήμερα ποταμούς δακρύων ας μας πουν τι έκαναν όταν ιδιωτικοποιούνταν ο ΟΠΑΠ και, κυριότερα, χωρίς καμιά πρόνοια για τη δημιουργία των απαραίτητων δικλίδων και προϋποθέσεων για τη στήριξη του ελληνικού αθλητισμού.\nΔιαβαστε όλο το άρθρο με τιτλο :«Δεν θα επιτρέψουμε να γίνει η χώρα ένα απέραντο καζίνο» στην πηγή : https://www.efsyn.gr\nΈτοιμες για χορήγηση τρεις νέες άδειες λειτουργίας καζίνο\nΤη χορήγηση δύο έως τριών νέων αδειών λειτουργίας καζίνο προβλέπει η πρόταση που έχει κατατεθεί από την Grand Thorton, προς την κυβέρνηση. Η εταιρεία ανέλαβε το μελετητικό σκέλος του project, ολοκλήρωσε το έργο της και ήδη άρχισαν να διαρρέουν οι βασικοί του άξονες.\nΣύμφωνα με αυτούς, οι νέες άδειες, θα προβλέπουν τη λειτουργία καζίνο σε Μύκονο και Κρήτη. Μάλιστα, για την περίπτωση της Κρήτης, οι πληροφορίες αναφέρουν ότι έχει εντοπιστεί και η πιθανότερη περιοχή: στις Γούρνες Ηρακλείου, όπου υπάρχει και το σχετικό οικόπεδο διαθέσιμο.\nΜε την ευκαιρία, μόλις τώρα έρχεται στην επιφάνεια και το παρασκήνιο του μπλοκαρίσματος της μεταφοράς του καζίνο της Πάρνηθας στη Βαρυμπόμπη. Τι συνέβη:\nΣύμφωνα με την πιθανότερη εκδοχή που κυκλοφορεί, ο διοικητής της Τράπεζας της Ελλάδας, Γιάννης Στουρνάρας, ζήτησε από τη διοίκηση της Alpha Bank, στην οποία ανήκει ο χώρος όπου θα μετακινούνταν το καζίνο - στην Βαρυμπόμπη – να μην επιτρέψει να γίνει κάτι τέτοιο.\nΚι αυτό γιατί στο οικόπεδο φιλοξενείται η κατασκήνωση παιδιών των πρώην υπαλλήλων της Εμπορικής Τράπεζας (η οποία απορροφήθηκε από την Alpha Bank). Ο διοικητής της ΤτΕ, ως πρώην πρόεδρος της Εμπορικής, έκανε έκκληση για πάγωμα της μετεγκατάστασης, πιθανόν κατόπιν πρόσκλησης των πρώην υπαλλήλων του. Ό,τι κι αν συνέβη πάντως, γεγονός αποτελεί ότι το project πάγωσε.\nΔιαβάστε το άρθρο με τίτλο ''Έτοιμες για χορήγηση τρεις νέες άδειες λειτουργίας καζίνο'' στη πηγή www.voria.gr\n" Aλλαγές θα πρέπει να αναμένονται και στο καθεστώς φορολόγησης των VLTs (gaming tax)"\nΤις επιπτώσεις από τις προωθούμενες αλλαγές, στο πλαίσιο σχεδίου νόμου που κατέθεσε η κυβέρνηση, για την αγορά των παιγνιομηχανημάτων και ειδικότερα για τα μεγέθη και τη στρατηγική του ΟΠΑΠ (διαθέτει την άδεια εγκατάστασης και εκμετάλλευσης των VLTs στην εγχώρια αγορά), επιχειρούν να προσεγγίσουν οι αναλυτές των χρηματιστηριακών εταιρειών.\nΜε σχέδιο νόμου του ΥΠΟΙΚ ("Ρυθμίσεις για την αγορά παιγνίων" ) που κατατέθηκε στις αρχές του μήνα και θα τεθεί προς συζήτηση με την επανέναρξη των εργασιών της Βουλής, προωθείται η μείωση του συνολικού αριθμού των παιγνομηχανημάτων που θα λειτουργήσουν σε 25.000 από 35.000 αρχικώς, στην τροποποίηση του αριθμού των VLTs που μπορούν να τοποθετηθούν σε gaming halls (έως 50 ) και σε πρακτορεία (έως 15), ενώ επεκτείνεται η ισχύς του δικαιώματος (στα 18 έτη από 10 σήμερα), ως αντιστάθμισμα της μείωσης του αριθμού των VLTs.\nΗ IBG σε report με ημερομηνία 11/8 και τοποθετεί τον πήχη για τη μετοχή του ΟΠΑΠ στα 14,10 ευρώ (από 14 ευρώ προηγουμένως), δίνοντας περιθώρια ανόδου 47% από τα τρέχοντα επίπεδα τιμών (9,59 ευρώ). Η χρηματιστηριακή θεωρεί πως οι προωθούμενες αλλαγές στο πλαίσιο λειτουργίας των VLTs έχουν ουδέτερη επίπτωση στην τιμή στόχο που έχει δώσει, ενώ επιβεβαιώνει τη σύσταση "αγορά" για τη μετοχή.\nΣτην ανάλυσή της αξιολογεί τα πλεονεκτήματα και τα μειονεκτήματα των αλλαγών. Στα θετικά, αναφέρει: α) η αύξηση του αριθμού των παιγνιομηχανημάτων που θα λειτουργήσουν στο δίκτυο ((Gaming Halls, πρακτορεία) αναμένεται να καταστήσει το προτζεκτ πιο ελκυστικό για τους υπάρχοντες πράκτορες και τους νέους συνεργάτες, ενώ η επέκταση του χρόνου πλήρους ανάπτυξης των 25.000 μηχανημάτων θα προσδώσει άνεση στον ΟΠΑΠ να επιλέξει τα καταλληλότερα σημεία των καταστημάτων του β) η εξάλειψη της υποχρέωσης να δοθούν 18.500 παιγνιομηχανήματα σε 4-10 υποπαραχωρησιούχους (όπως προέβλεπε το προηγούμενο καθεστώς) μέσω διαγωνισμού, θα αυξήσει την ορατότητα αναφορικά με το ρυθμό ανάπτυξης του δικτύου, βελτιώνοντας το περιθώριο κερδοφορίας γ) η επέκταση του χρόνου ισχύος της άδειας εκμετάλλευσης των VLTs από τον ΟΠAΠ (στα 18 έτη από 10 σήμερα), είναι, αναφέρει η ΑΧΕΠΕΥ, επαρκώς ικανοποιητικό αντιστάθμισμα για την εταιρεία που χάνει το δικαίωμα να λειτουργήσει επιπλέον 10.000 VLTs (αρχικά 35.000). Στα αρνητικά, σημειώνει η IBG, η αύξηση του αριθμού των μηχανημάτων που θα μπορούν να λειτουργούν σε πρακτορεία (έως 15) μπορεί να αυξήσει το ρίσκο του "κανιβαλισμού" στα παραδοσιακά παιχνίδια του ΟΠΑΠ και ιδιαίτερα στο ΚΙΝΟ.\nΣυνολικά, η ΑΧΕΠΕΥ εκτιμά πως στο τέλος του 2018 θα υλοποιηθεί η πλήρης ανάπτυξης των 25.000 μηχανημάτων και υποστηρίζει πως το μέγεθος της αγοράς των VLTS σε βάθος πενταετίας (2022) θα ανέλθει στα 600 εκατ. ευρώ. Ο ΟΠΑΠ έχει ήδη σε λειτουργία πάνω από 115 gaming halls σε όλη την Ελλάδα, ήτοι έχουν τεθεί σε λειτουργία 2.900 VLTs, ενώ σε πάνω από 100 πρακτορεία λειτουργούν 1-3 μηχανήματα.\nΑπό την πλευρά της η Axia Ventures σημειώνει πως οι αλλαγές που φέρνει προς ψήφιση η κυβέρνηση στο πλαίσιο λειτουργίας είναι σημαντικές και θα μεταβάλλουν τη στρατηγική του ΟΠΑΠ για τα VLTs.\nΗ αύξηση του αριθμού των μηχανημάτων που θα λειτουργήσου στα gaming halls και στα πρακτορεία, σημειώνεται σε note της χρηματιστηριακής, θα οδηγήσει σε λειτουργική αποτελεσματικότητα. Επιπλέον, θα μπορούν να τεθούν σε λειτουργία με ταχύτερο ρυθμό, καθώς ο ΟΠΑΠ δεν είναι αναγκασμένος να πραγματοποιήσει διαγωνισμό για τους υπο-παραχωρησιούχους, ο οποίος θα έπρεπε να εγκριθεί από το ρυθμιστή. Ακόμη πιο σημαντικό, κατά την άποψη της Axia, είναι η επέκταση του χρόνου ισχύος του δικαιώματος. Πρωτίστως, διότι εξυπηρετεί τη ωρίμανση της επένδυσης και ακολούθως διότι επιτρέπει να μεγεθυνθούν τα οφέλη από την ανάκαμψη της οικονομίας, δεδομένου ότι τα τυχερά παιχνίδια είναι αλληλένδετα συνδεδεμένα με το ΑΕΠ. Συνολικά η Axia Ventures θεωρεί ως θετικές τις αλλαγές για την εταιρεία, παρά την μείωση του αριθμού των παιγνιομηχανημάτων.\nΑκόμη, το τμήμα ανάλυσης της Eurobank Equities εκτιμά πως οι αλλαγές είναι ουδέτερες – ελαφρώς θετικές για την αποτίμηση του ΟΠΑΠ. Όπως σημειώνεται, μεταξύ άλλων, σε σχετικό report, , η επέκταση του δικαιώματος κατά 8 χρόνια θα δώσει τη δυνατότητα στον ΟΠAΠ να έχει ροές εσόδων από τα VLTs πέραν της αρχικής περιόδου των 10 ετών. Ωστόσο, αυτή η θετική επίπτωση αντισταθμίζεται από την απουσία μιας προκαταβολής που θα λαμβάνονταν από τους υποπαραχωρησιούχους το 2018-2019, όπως προέβλεπε το προηγούμενο καθεστώς.\nΣε επίπεδο EBITDA, η επίπτωση από τη μείωση του αριθμού των μηχανημάτων για αντισταθμιστεί από την αλλαγή στο μίγμα των VLTs, δεδομένης της μεγαλύτερης κερδοφορίας που θα έχουν τα ιδιοχρησιμοποιούμενα μηχανήματα έναντι αυτών που θα λειτουργούσαν από τους υπο-παραχωρησιούχους, με βάση το προηγούμενο καθεστώς. Η Eurobank Equities δίνει τιμή-στόχο τα 10,70 ευρώ για τη μετοχή του ΟΠΑΠ, με σύσταση "αγορά".\nΤέλος, να σημειωθεί ότι αλλαγές θα πρέπει να αναμένονται και στο καθεστώς φορολόγησης των VLTs (gaming tax), όπως πρώτο έγραψε το Capital.gr.\nΔιαβάστε το άρθρο με τίτλο ''ΟΠΑΠ: Πως υποδέχονται οι αναλυτές τις αλλαγές στα VLTs'' του Νίκου Χρυσικόπουλου στη πηγή www.capital.gr\nΠροσφυγή του Συλλόγου Ελλήνων Ολυμπιονικών στο ΣτΕ για τις άδειες πρακτορείων ΟΠΑΠ\nΣτο Συμβούλιο της Επικρατείας προσέφυγε ο Σύλλογος Ελλήνων Ολυμπιονικών, ζητώντας να ακυρωθεί ως αντισυνταγματική και παράνομη η απόφαση, σύμφωνα με την οποία δεν παρέχεται, πλέον, στα μέλη του άδεια πρακτορείου προγνωστικών αγώνων ποδοσφαίρου.\nΣυγκεκριμένα, ο Σύλλογος Ελλήνων Ολυμπιονικών και επτά γυναίκες Ολυμπιονίκες, ορισμένες εκ των οποίων είναι και μέλη του ΔΣ του Συλλόγου, προσέφυγαν στο ΣτΕ και ζητούν να ακυρωθεί η από 23-6-2017 απόφαση του γγ Διοικητικής Ανασυγκρότησης.\nΜε την εν λόγω προσβαλλόμενη απόφαση έγινε δεκτή η υπ’ αριθμ. 354/2011 γνωμοδότηση του Νομικού Συμβουλίου του Κράτους (ΝΣΚ), η οποία αναφέρει ότι «ο Ολυμπιονίκης διορισθείς σε θέση δημοσίου τομέα δεν δύναται να κατέχει παραλλήλως με την ως άνω θέση άδεια πρακτορείου προγνωστικών αγώνων ποδοσφαίρου, παρ’ ότι αυτή του χορηγήθηκε κατά θεμιτή παρέκκλιση άλλων διατάξεων» (νόμος 2166/1993).\nΌπως υποστηρίζουν στην αίτηση ακύρωσής τους, θα κληθούν όλοι οι Ολυμπιονίκες οι οποίοι είναι διορισμένοι στο Δημόσιο να επιλέξουν μεταξύ της υπαλληλικής ιδιότητάς τους και αυτής του πρακτορειούχου και σε αντίθετη περίπτωση, δηλαδή αν δεν κάνουν την επιλογή, θα υποστούν πειθαρχικές διώξεις ή άλλες διοικητικές κυρώσεις.\nΣημειώνεται, ότι η Πολιτεία επιφυλάσσει στους Ολυμπιονίκες ειδική μεταχείριση με ηθικές και υλικές ανταμοιβές. Μεταξύ αυτών, είναι ο διορισμός τους στις Ένοπλες Δυνάμεις, στα Σώματα Ασφαλείας, στον δημόσιο τομέα, καθώς και η χορήγηση αδειών πρακτορείων προγνωστικών αγώνων ποδοσφαίρου.\nΕπίσης, οι Ολυμπιονίκες αναφέρουν ότι αιφνίδια το υπουργείο Διοικητικής Ανασυγκρότησης έκανε δεκτή τη γνωμοδότηση του ΝΣΚ μετά από έξι χρόνια, ενώ μέχρι τώρα δίνονταν, χωρίς κανένα πρόβλημα, άδειες πρακτορείου στους Ολυμπιονίκες. Αυτό έχει ως αποτέλεσμα να παραβιάζεται η συνταγματική αρχή της δικαιολογημένης εμπιστοσύνης του πολίτη στο κράτος, ενώ η αρχή της νομιμότητας επιβάλλει τη διατήρηση της ισχύος των ευμενών ρυθμίσεων για τους Ολυμπιονίκες. Επίσης, παραβιάζεται το άρθρο 16 του Συντάγματος που κατοχυρώνει εγγυήσεις υπέρ του αθλητισμού και θεσπίζει ειδικές ρυθμίσεις υπέρ των εξαιρετικώς διακρινόμενων αθλητών, όπως είναι οι Ολυμπιονίκες.\nΔιαβάστε το άρθρο με τίτλο ''Προσφυγή του Συλλόγου Ελλήνων Ολυμπιονικών στο ΣτΕ για τις άδειες πρακτορείων ΟΠΑΠ'' του Η-Β Παπαϊωάννου στη πηγή ΑΠΕ-ΜΠΕ\nIσορροπημένη συμφωνία μεταξύ κυβέρνησης - ΟΠΑΠ για τα VLTs\nΣτον εξορθολογισμό της αγοράς των παιγνιομηχανών (VLTs) στοχεύει το σχέδιο νόμου που παρουσίασε η κυβέρνηση. Το σχέδιο νόμου προτείνει τη μείωση του αριθμού τους, από 35.000 σε 25.000, και την αύξηση του αριθμού των VLTs ανά σημείο διεξαγωγής του παιγνίου από 25 σε 50. Παράλληλα, επεκτείνει την άδεια εκμετάλλευσης του παιγνίου κατά οκτώ έτη, από 10 σε 18, ως αντιστάθμισμα της μείωσης του αριθμού των VLTs.\nΜε την κίνηση αυτή, η κυβέρνηση επιχειρεί να διορθώσει το «προπατορικό» αμάρτημα του 2011, που αφορά την εκχώρηση στον κρατικό τότε ΟΠΑΠ 35.000 μηχανών, με αποκλειστικό στόχο την ενίσχυση των εσόδων του προγράμματος αποκρατικοποιήσεων που εκείνη την περίοδο έπασχε σοβαρά. Έκτοτε ο ΟΠΑΠ, δηλαδή οι μέτοχοί του, δεν έχουν εισπράξει ούτε ένα ευρώ. Η ζημία από την καταβολή αυτή, χωρίς να έχει αξιοποιηθεί η άδεια επί 6 χρόνια, ανέρχεται σε τουλάχιστον 200 εκατ. ευρώ, αν υποτεθεί μια μικρή ετήσια απόδοση 6% (IRR) του κεφαλαίου των 560 εκατ. ευρώ που καταβλήθηκε το 2011. Και αυτό δεν περιλαμβάνει τα δεκάδες εκατ. ευρώ που έχουν δαπανηθεί μέχρι τώρα στο πλαίσιο υλοποίησης του σχεδίου.\nΗ κυβέρνηση άργησε ευθύς εξαρχής να θέσει σε τροχιά το πρότζεκτ και η άδεια αποπληρώθηκε τον Δεκέμβριο του 2011, μέχρι τον Οκτώβριο του 2013 που ο οργανισμός ιδιωτικοποιήθηκε δεν είχε μπει ούτε ένα VLT. Ουσιαστικά, η κυβέρνηση του ΠΑΣΟΚ είχε σχεδιάσει το πρότζεκτ με αποκλειστικό στόχο τη δημιουργία εσόδων στο πρόγραμμα αποκρατικοποιήσεων.\nO ιδιωτικοποιημένος ΟΠΑΠ, τελικά, προετοιμάστηκε και ήταν έτοιμος να ξεκινήσει τη διενέργεια του παιγνίου το καλοκαίρι του 2015. Η κυβέρνηση του ΣΥΡΙΖΑ ωστόσο, προεξάρχοντος του τότε υπουργού Οικονομικών Γιάνη Βαρουφάκη, ο οποίος είχε ένα «παράλληλο» σχέδιο δημιουργίας κρατικής λοταρίας, τορπίλισε την επένδυση. Εισήγαγε έναν νέο, εντελώς αντιελκυστικό, κανονισμό διενέργειας του παιγνίου. Αντιδρώντας στην «τρικλοποδιά» αυτή, ο ΟΠΑΠ προσέφυγε στη διαιτησία αιτούμενος αποζημίωση σχεδόν 1,5 δισ. ευρώ. Τελικά, 18 μήνες αργότερα, η κυβέρνηση του ΣΥΡΙΖΑ εισήγαγε έναν νέο κανονισμό διενέργειας του παιγνίου, ο οποίος έκανε τον ΟΠΑΠ να ανακαλέσει το αίτημα της διαιτησίας.\nΠολλοί επέκριναν αυτή τη στροφή της κυβέρνησης του ΣΥΡΙΖΑ. Δεν ήταν όμως τίποτε άλλο παρά η επιστροφή της κυβέρνησης στην ωριμότητα και την πραγματικότητα, παίρνοντας θέση υπέρ της καταπολέμησης του παράνομου τζόγου. Και η ωριμότητα αυτή υποστηρίζει ότι όσο καθυστερεί το έργο τόσο ο ΟΠΑΠ ζημιώνεται, αλλά μαζί του ζημιώνεται και το ελληνικό Δημόσιο που χάνει έσοδα από φόρους παιγνίων. Επίσης, ζημιώνεται η κοινωνία που συνεχίζει να στριμώχνεται στα παράνομα VLTs με ό,τι συνεπάγεται αυτό.\nΨύχραιμοι παρατηρητές αναφέρουν ότι το πρότζεκτ έχει καθυστερήσει και το Δημόσιο χάνει έσοδα. Χαρακτηριστικά, το επιχειρησιακό σχέδιο Olympus, που είχαν παρουσιάσει η κυβέρνηση και το ΤΑΙΠΕΔ ενόψει της ιδιωτικοποίησης του ΟΠΑΠ, ανέφερε ότι το 2014 ο οργανισμός θα είχε 225 εκατ. ευρώ μεικτά έσοδα (GGR) από τα VLTs. Μάλιστα o τζίρος αυτός θα προέρχονταν μόνον από τις 16.500 μηχανές που θα αξιοποιούσε ο ΟΠΑΠ και όχι από το σύνολο των 35.000 μηχανών μετά την εκχώρηση 18.500 μηχανών σε υποπαραχωρησιούχους. Μέχρι το 2017 το σχέδιο Olympus προέβλεπε 495 εκατ. ευρώ GGR, δηλαδή μεικτά έσοδα που προκύπτουν από τον τζίρο του παιγνίου, μείον οι επιστροφές στους παίκτες.\nΕγχώριοι αναλυτές και διεθνείς οίκοι τονίζουν πως οι αλλαγές στον νόμο δημιουργούν μια ισορροπημένη συμφωνία που εξυπηρετεί την πρόθεση του Δημοσίου να ελέγξει καλύτερα τη λειτουργία των VLTs και να μειώσει την έκθεση στα παίγνια. Αυτό άλλωστε αναφέρει και η ανακοίνωση του υπουργείου Οικονομικών\nΔιαβάστε το άρθρο με τίτλο ''Iσορροπημένη συμφωνία μεταξύ κυβέρνησης - ΟΠΑΠ για τα VLTs'' του Βαγγέλη Μανδραβέλη στην πηγή '' Η ΚΑΘΗΜΕΡΙΝΗ''\nΣτο μικροσκόπιο της Κομισιόν το νομοσχέδιο που πριμοδοτεί την ΟΠΑΠ Α.Ε\nΣτο μικροσκόπιο της Ευρωπαϊκής Επιτροπής βρίσκεται από την πρώτη στιγμή της κατάθεσής του στη Βουλή το νομοσχέδιο του υπουργείου Οικονομικών που πριμοδοτεί την ΟΠΑΠ Α.Ε για την γνωστή υπόθεση με τις παιχνιδομηχανές .\nΗδη, το κείμενο του νομοσχεδίου και οι λεπτομέρειες μεταφράζονται και μελετώνται από την αρμόδια διεύθυνση ανταγωνισμού, προκειμένου να διαπιστωθεί αν συμβαδίζουν με την ευρωπαϊκή νομοθεσία. «Τις ερχόμενες μέρες θα έχουμε την επίσημη θέση της Κομισιόν για το θέμα», είπε πηγή των Βρυξελλών στο News247. Όπως ανέφερε ο εκπρόσωπος του Επιτρόπου Ανταγωνισμού Ρικάρντο Καρντόζο, «η Επιτροπή είναι σε επαφή με την ελληνική πλευρά για το ζήτημα» - αρνούμενος κάθε άλλο σσχετικό σχόλιο. Υπενθυμίζεται ότι τον περασμένο Νοέμβριο η Κομισιόν είχε προειδοποιήσει την ελληνική πλευρά να μην προχωρήσει στην υλοποίηση του Κανονισμού της ΕΕΕΠ και αντί αυτού το ελληνικό υπουργείο προχωρά με ακόμη πιο χαριστικό νόμο.\nΜε τη νομοθετική ρύθμιση που κατατέθηκε την περασμένη Παρασκευή, η μεγαλύτερη εταιρεία τυχερών παιχνιδιών, κατάφερε να πετύχει διεκδικήσεις χρόνων, ζωτικές για την αύξηση της κερδοφορίας της, αφού σε αντίθετη περίπτωση θα έπρεπε είτε να εγγράψει ζημιές από τη ζημιογόνο ανάπτυξη των vlts ή να τα επιστρέψει πίσω στο Δημόσιο αζημίως. Αντίθετα τώρα πέτυχε να τα επιστρέψει με αντιστάθμισμα την επέκταση της σύμβασής της για 8 χρόνια, κάτι που θα της κόστιζε του τουλάχιστον 300 εκ. ευρώ αργότερα.\nΑναλυτικά, με το νόμο «Ρυθμίσεις για την αγορά παιγνίων» , προβλέπεται η επέκταση της σύμβασης του ΟΠΑΠ για τα Φρουτάκια (από τα 10 στα 18 χρόνια), σε «αντιστάθμισμα», της μείωσης του αριθμού των vlts από τις 35.000 στις 25.000, κάτι που επίσης ήταν αίτημα του ΟΠΑΠ- αφού λόγω έλλειψης ζήτησης δεν μπορούσαν να τοποθετηθούν χωρίς ζημιά..\nΟ ίδιος νόμος προβλέπει την αύξηση του αριθμού του αριθμού των vlts ανά πρακτορείο στα 15 και στους αμιγείς χώρους στα 50 από 25 vlts, μια αλλαγή που θα μετατρέψει ακόμα και τα πρακτορεία σε μικρά καζίνα, και τα καταστήματα Play σε κανονικά καζίνα σε κάθε γειτονιά,με μεγαλύτερη ζημιά για το κοινωνικό σύνολο από το όποιο όφελος από τη μείωση του συνολικού αριθμού των vlts.\nTο νομοσχέδιο έχει ακόμη ένα σημαντικό δώρο στο ΟΠΑΠ: δεν είναι πια απαραίτητο να κάνει διαγωνισμό για παραχωρησιούχους, κάτι που πολλαπλασιάζει την αξία της σύμβασης - αφού τον καθιστά μονοπώλιο χωρίς ανταγωνισμό.\nΜε το νομοσχέδιο δωράκι αντιμετωπίζονται τα καίρια προβλήματα που αντιμετώπιζε μέχρι σήμερα ο ΟΠΑΠ, καθώς το επιχειρηματικό ενδιαφέρον για δημιουργία αμιγών χώρων είναι μειωμένο, ενώ δεν είναι πολλά τα κατάλληλα πρακτορεία και δεν θα μπορούσε να προχωρήσει στη απορρόφηση των 35.000 vlts που είχε αποκτήσει το 2012.\nΔιαβάστε το άρθρο "Στο μικροσκόπιο της Κομισιόν το νομοσχέδιο που πριμοδοτεί την ΟΠΑΠ Α.Ε" του Μιχάλη Πετρόπουλου στην πηγή "news247.gr"\nΜαστίζει την Ελλάδα ο παράνομος τζόγος-Συνέχεια συλλήψεων\nΜε αμείωτη ένταση συνεχίζει η Ελληνική Αστυνομία την μάχη κατά του παράνομου «τζόγου» σε ολόκληρη την επικράτεια. Η τελευταία επιτυχία των Αρχών σημειώθηκε σε καφετέρια στην Καλαμάτα όπου συνελήφθησαν τρεις άνδρες για παράνομα «φρουτάκια» και κατασχέθηκαν ηλεκτρονικοί υπολογιστές και χρηματικά ποσά.\nΤο δελτίο Τύπου της ΕΛΑΣ:\n«Στο πλαίσιο των ελέγχων για την καταπολέμηση του παράνομου «τζόγου», συνελήφθησαν στην Καλαμάτα Μεσσηνίας, από αστυνομικούς της Υποδιεύθυνσης Ασφαλείας Καλαμάτας, δύο (2) αλλοδαποί, ένας (1) 43χρονος υπήκοος Αλβανίας και ένας (1) 51χρονος υπήκοος FYROM , καθώς και ένας (1) 55χρονος ημεδαπός, για παράνομα τυχερά παιχνίδια.\nΕιδικότερα, χθες το μεσημέρι, μετά από οργανωμένη αστυνομική επιχείρηση της Υποδιεύθυνσης Ασφαλείας Καλαμάτας, πραγματοποιήθηκε έλεγχος σε κατάστημα υγειονομικού ενδιαφέροντος, όπου κατελήφθη ο 43χρονος ως ιδιοκτήτης του καταστήματος, να έχει εγκαταστήσει και να λειτουργεί δύο (2) ηλεκτρονικούς υπολογιστές, με το παράνομο τυχερό παιχνίδι «Φρουτάκια», τη διεξαγωγή του οποίου είχε επιτρέψει στον 51χρονο και στον 55χρονο.\nΚατά τον έλεγχο κατασχέθηκαν δύο (2) ηλεκτρονικοί υπολογιστές, καθώς και το χρηματικό ποσό των -24,50 – ευρώ, ως προερχόμενο από την τέλεση αξιόποινων πράξεων.\nΟι συλληφθέντες θα οδηγηθούν στον κ. Εισαγγελέα Πρωτοδικών Καλαμάτας, ενώ η αστυνομική έρευνα και η προανάκριση, διενεργούνται από την Υποδιεύθυνση Ασφαλείας Καλαμάτας.»\nΔιαβάστε το άρθρο "Μαστίζει την Ελλάδα ο παράνομος τζόγος-Συνέχεια συλλήψεων" στην πηγή "www.casinonews.gr"\nΠερισσότερα φρουτάκια δώρο στον ΟΠΑΠ\nΚατατέθηκε στην τελευταία για το καλοκαίρι συνεδρίαση της Ολομέλειας της Βουλής το νομοσχέδιο του υπουργείου Οικονομικών για τα τυχερά παιχνίδια. Το υπουργείο διατείνεται πως χτυπάει τον τζόγο αυξάνοντας το χρόνο ισχύος της άδειας εκμετάλλευσης παιγνιομηχανημάτων, από την ΟΠΑΠ Α.Ε., σε 18 έτη από 10 που είναι σήμερα.\nΤαυτόχρονα εισάγεται ρητή νομοθετική εξουσιοδότηση για την υπογραφή σύμβασης μεταξύ του ελληνικού δημοσίου και της εταιρίας για την εξειδίκευση των όρων και προϋποθέσεων άσκησης του δικαιώματος της ΟΠΑΠ στην εγκατάσταση και εκμετάλλευση των «κουλοχέριδων».\nΤο νομοσχέδιο επίσης προβλέπει και τη μείωση του συνολικού αριθμού των παιγνιομηχανημάτων τύπου VLT που θα τεθούν σε λειτουργία από την ΟΠΑΠ Α.Ε., από 35.000 σε 25.000.\nΕπίσης προβλέπεται αύξηση του αριθμού των παιγνιομηχανημάτων τύπου VLT που δύνανται να εγκατασταθούν σε αμιγείς χώρους κατά μέγιστο σε πενήντα (50) ανά κατάστημα και η αύξηση του αριθμού των παιγνιομηχανημάτων τύπου VLT ανά πρακτορείο της ΟΠΑΠ Α.Ε. κατά μέγιστο σε δεκαπέντε (15) ανά κατάστημα.\nΠροκύπτουν φορολογικά έσοδα από τα «φρουτάκια»;\nΟ Αλέξης Τσίπρας είχε υποστηρίξει ότι τα φρουτάκια δεν φέρνουν πραγματικά φορολογικά έσοδα παρά μόνο εξυπηρετούν τους «γνωστούς-αγνώστους» μεγαλοεπιχειρηματίες.\nΑφενός γιατί ο κύκλος των φορολογικών εσόδων είναι κλειστού τύπου. Δηλαδή τα έσοδα από την φορολόγηση του τζίρου των παιχτών χάνονται από τα φορολογητέα έσοδα των παικτών γιατί η οικονομική καταστροφή που επιφέρει ο εθισμός στα τυχερά παιχνίδια κάνει αδύνατη την πληρωμή των φόρων των ίδιων των παιχτών. Φόροι μάλιστα που λόγω συντελεστών και συστήματος τεκμηρίων μπορεί να είναι αρκετά περισσότεροι από τα φορολογικά έσοδα του τζόγου.\nΑφετέρου όπως αποδεικνύεται από έρευνα του TPP, με πληροφορίες που προέρχονται από διαρροή εντός του υπολογιστικού συστήματος του ΟΠΑΠ και έχουμε ήδη επιβεβαιώσει την αυθεντικότητά τους, υπάρχει λίστα με όλα τα παράνομα καζίνο της Ελλάδας με αρκετά ενδιαφέρουσες μάλιστα σημειώσεις, όπως π.χ. ποιος ολιγάρχης ελέγχει το κάθε ένα από αυτά. Τα στοιχεία αυτά είχαν κατατεθεί σε εισαγγελέα ήδη από πέρυσι το καλοκαίρι και θα κάνω ακόμα μια προσπάθεια να τα καταθέσω εκ νέου τις επόμενες ημέρες.\nΈτσι όχι μόνο καταρρίπτεται το επιχείρημα της πρόχειρης και εντελώς επιφανειακής έκθεσης του ΟΠΑ, αφού είναι πλέον σαφές ότι τα παράνομα καζίνο δεν κλείνουν εξαιτίας της ολιγωρίας του ελληνικού κράτους (και των διασυνδέσεων που έχουν οι ιδιοκτήτες τους με την αστυνομία πιθανολογούμε) αλλά, επιπλέον, υπάρχουν σοβαρές ενδείξεις ότι όντως μέρος αυτών λειτουργούν για τα συμφέροντα των «γνωστών-αγνώστων μεγαλοεπιχειρηματιών».\nΤα τυχερά παιχνίδια και οι κατεστραμμένες περιουσίες\nΟι «κουλοχέρηδες» αποτελούν το πιο γρήγορα εθιστικό παιχνίδι τζόγου. Σχεδόν ένας στους τέσσερις που ασχολείται κινδυνεύει να εθιστεί σε λιγότερο από ένα χρόνο και από αυτούς πάνω από τους μισούς αναμένεται να παρουσιάσουν κάποιοι είδους ψυχική διαταραχή.\nΣύμφωνα με την έκθεση του Κέντρου Ερευνών της Σκοτίας σε σχέση με τον κοινωνικό αντίκτυπο του τζόγου τα πράγματα δεν είναι τόσο απλά: Τα κέντρα με τυχερά παιχνίδια διπλασιάζουν τα συμπτώματα εθισμού στον τζόγο σε απόσταση 70 χιλιομέτρων. Ωστόσο το συνταρακτικό στοιχείο της έρευνας είναι ότι τα ποσοστά αυτά αυξάνονται σε περιοχές που υπάρχει φτώχεια, ανεργία, χαμηλό επίπεδο εκπαίδευσης και προβλήματα στην εύρεση κατοικίας. Συνθήκες δηλαδή που ευδοκιμούν στην Ελλάδα της κρίσης.\nΔιαβάστε το άρθρο "Περισσότερα φρουτάκια δώρο στον ΟΠΑΠ" στην πηγή "www.thepressproject.gr"\nΕυνοϊκός νόμος εκατοντάδων εκατομμυρίων για την ΟΠΑΠ Α.Ε.\nΌλες οι αλλαγες στον νόμο για τα τυχερά παιχνιδια και τα VLTs\nΑιτωλοακαρνανία: Κρίση και τζόγος! «Χτυπημένα» από την κρίση τα πρακτορεία της περιοχής\nΟΠΑΠ: Η «Ιπποδρομίες ΑΕ» στο διεθνές ιπποδρομιακό φεστιβάλ του Leopardstown στο Δουβλίνο\nΠου θα δοθούν οι νέες άδειες καζίνο . Τι αλλάζει πάλι στην αγορά του τζόγου ?\nΟΠΑΠ και «φρουτάκια»: Προσφυγές και καυτό φθινόπωρο\nΡαγδαίες εξελίξεις με τα τυχερά παιχνίδια. Αλλαγές στο 35 % και στο GGR από την ΟΠΑΠ και την Κυβέρνηση ?\nΛιγότερα καταστήματα με VLTs θέλει η κυβέρνηση\nΣελίδα 10 από 209\nHomeΕΝΗΜΕΡΩΣΗ Top of Page


Απόπειρα απαγωγής καταγγέλλει η σύζυγος του πρώην προέδρου της Ιντερπόλ - CNN.gr\nΤρίτη, 19 Μαρτίου 2019 22:55\nΑπόπειρα απαγωγής και μάλιστα δύο φορές καταγγέλλει η σύζυγος του Κινέζου πρώην προέδρου της Ιντερπόλ η οποία έχει ζητήσει πολιτικό άσυλο στη Γαλλία.\nΘυμίζεται πως ο σύζυγός της Μενγκ Χονγκουέι εξαφανίστηκε στα τέλη Σεπτεμβρίου του 2018, όταν επέστρεψε στην Κίνα αφότου παραιτήθηκε από την Ιντερπόλ στις 7 Οκτωβρίου, με ένα μήνυμα ηλεκτρονικού ταχυδρομείου.\nΕίχε προηγηθεί η ανακοίνωση του Πεκίνου ότι έχει ξεκινήσει έρευνα σε βάρος του για δωροληψία.\nΗ σύζυγος του κατέθεσε μήνυση για «απόπειρα απαγωγής» όπως έγινε γνωστό από τις εισαγγελικές αρχές της Λιόν, όπου εδρεύει η διεθνής αστυνομία με την ίδια να υποστηρίζει πως δέχεται απειλές. Όπως είχε δηλώσει, στις αρχές Οκτωβρίου πήγαν στο σπίτι της δύο Κινέζοι επιχειρηματίες και της ζήτησαν να τους συνοδεύσει στην Τσεχία με ιδιωτικό αεροσκάφος. Εκείνη αρνήθηκε, όμως δύο ημέρες αργότερα την επισκέφθηκαν και πάλι, για να της προτείνουν να κάνει «μια περιήγηση στις πόλεις της Ευρώπης».\nΚΟΣΜΟΣ\t· ΙΝΤΕΡΠΟΛ\t· ΓΑΛΛΙΑ\t· ΠΕΚΙΝΟ\nΚεγκέρογλου: Να τηρηθεί η νομιμότητα στην εμβολιαστική διαδικασία


antonia.z: λίγο δράμα για αλλαγή βρε παιδί μου!\nλίγο δράμα για αλλαγή βρε παιδί μου!\n«Η λύπη ομορφαίνει επειδή της μοιάζουμε» λέει και ο Ελύτης.\nΗ αλήθεια είναι πως εμείς η γυναίκες το θέλουμε το δράμα μας. Μια ζωή δίχως δράμα είναι σαν γλυκό χωρίς ζάχαρη! Μη νομίζεις, όλο αυτό δε γίνεται τυχαία! Γίνεται συνειδητά και αμετανόητα για έναν μόνο λόγο: γιατί τα πράγματα έχουν γίνει βαρετά. Και αν τα πράγματα έχουν γίνει βαρετά, πάει χάθηκε η ουσία.\nΗ γυναίκα προκαλεί την τρικυμία ακριβώς τη στιγμή που τη χρειάζεται. Για λίγη σημασία, λίγη αγάπη, ένα κάτι ρε παιδί μου κάτι διαφορετικό, να σπάσει τη ρουτίνα! Ξέρει πότε θα δημιουργήσει πανικό, είναι ακριβώς τη στιγμή που τα συναισθήματα της φτάνουν στο απόλυτο κενό, και δεν είναι έτοιμη να χάσει το παιχνίδι, να παραιτηθεί. Τότε είναι που έρχεται το δράμα, και πρόσεξε το δράμα έρχεται για να σώσει μια κατάσταση!\nΓια να πάει μια κατάσταση από το απόλυτο μηδέν στο δέκα, να δοκιμαστεί η σχέση και να αναγκάσει τον εαυτό της να νιώσει κάτι έντονο και πάλι, γιατί τα πράγματα είχαν γίνει βαρετά και ανούσια. Άσε που μετά το δράμα υπάρχει και το καυτό σεξ συμφιλίωσης!\nΣτο λέω αληθινά, στη γυναίκα αρέσει λίγο δράμα, και γι αυτό το προκαλεί, ακόμα και τότε όμως να ξέρεις πως πάλι αυτή κινεί τα νήματα και με το δράμα της σου δίνει μια δεύτερη ευκαιρία. Μη την χαραμίσεις!\nΚαι να θυμάσαι, εκεί που τελειώνει «κάτι» μια γυναίκα δεν υπάρχει δράμα. Υπάρχει σιωπή, ηρεμία, αποδοχή.\nΥΣΤ: ένα σου λέω όμως... μη δοκιμάσεις να δημιουργήσεις εσύ το δράμα γιατί το δικό σου δράμα δεν το απολαμβάνουμε καθόλου!\nέγραψε η antonia στις 12:45:00 μ.μ.


Τσιαμούλος: Να δημιουργηθεί επιτροπή για το "Πάσχα στην Τρίπολη" | ARCADIA Spot\nHome ΑΡΚΑΔΙΑ ΠΟΛΙΤΙΚΑ ΤΟΠΙΚΑ Τσιαμούλος: Να δημιουργηθεί επιτροπή για το "Πάσχα στην Τρίπολη"\nΤσιαμούλος: Να δημιουργηθεί επιτροπή για το "Πάσχα στην Τρίπολη"\nΓια τις εκδηλώσεις του Πάσχα, η παράταξη «Τρίπολη Αλλάζουμε τα Δεδομένα» ψήφισε «παρών» και ο κ. Τσιαμούλος τόνισε ότι «θα έπρεπε την άλλη μέρα από αυτό το Πάσχα, να ξεκινήσει μία μεγάλη διαβούλευση με όλους τους εμπλεκόμενους φορείς. Να είναι ένα Πάσχα με “brand name”, στους πρώτους προορισμούς ανά την Ελλάδα και πρώτος προορισμός για την Περιφέρεια μας, σε συνεργασία με αυτήν. “Μπορεί να προσπαθείτε -είπε στον κ.Βρέντα- αλλά τελικά έως τώρα το αποτέλεσμα κρίνοντας από τα προηγούμενα χρόνια, δεν είναι το επιθυμητό και αυτό που αξίζει να έχει ο Δήμος μας. Θα έπρεπε να έχουμε καλύτερα αποτελέσματα με τόσα χρήματα που δαπανάτε. Στον εορτασμό του Πάσχα έχει χαθεί αυτή η παλιά αίγλη που υπήρχε». Τόνισε, ότι οι επιτυχημένες εκδηλώσεις έρχονται μέσα από συνεργασίες και συνέργιες. Πρότεινε, δημιουργία άμεσα επιτροπής «Πάσχα στην Τρίπολη» για την μεγαλύτερη -μέχρι πρόσφατα- εορτή του Δήμου. Αρχικός στόχος η προσέλκυση επισκεπτών από όλη την Ελλάδα, αύξηση του τουρισμού στον τόπο μας, τόνωση την τοπικής οικονομίας, διάδοση των εθίμων μας και της παράδοσής μας και γενικότερα προστιθέμενη αξία στον Δήμο μας.


Αυτοκόλλητο ελαστικό καουτσούκ για τη μόνωση του αυτοκινήτου Small B - 4.3m GL-35213 | arenamarkt.gr\nΗ ταινία δεν χρειάζεται εργαλεία για την εγκατάστασή της καθώς στερεώνεται με ισχυρό αυτοκόλλητο διπλής όψης.\nΔιαθέτει μεγάλη ελαστικότητα ενώ δεν φθείρεται ακόμα και σε υψηλές θερμοκρασίες.\nΚαλύπτει κενά από την πόρτα ή το παράθυρο του αυτοκίνητου αφήνοντας τη σκόνη και τον θόρυβο έξω από το όχημα σας.\nΠροσαρμόζεται εύκολα ενώ μπορείτε να χρησιμοποιήσετε το μήκος που επιθυμείτε κάθε φορά.\nΚατάλληλο για όλους τους τύπους των αυτοκινήτων.\nΣχέδιο: Small Β\nΜήκος: 4.3 μέτρα\nΠλάτος: 1.3 εκατοστά\nΔιακοσμητικό άκρο - Μπούκα εξάτμισης 65mm GL-32433\nΓάντζος αγωνιστικού τύπου για τη ρυμούλκηση αυτοκινήτων μέχρι 2 τόνους - Ασημί GL-51457


Ιερό Ησυχαστήριο Αγίου Γεωργίου Αύρας Καλαμπάκας: Ο Ελληνισμός είναι το αντίβαρο στην ανελευθερία.\nΈρχονται οι ξένοι και τονίζουν τον πλούτο και τον δυναμισμό της χώρας μας, κάτι που οι ντόπιοι άρχοντές μας απαξιούν ακόμη να το αντιληφθούν! Ο λαός μας βιώνει την περίοδο αυτή την επιτηδευμένη οικονομική κρίση μέσω της οποίας προσπαθούν να τον εξαθλιώσουν αλλά μέχρι τώρα ανθίσταται όσο μπορεί, όπως μπορεί…\nΌμως και ο μεγάλος Άγιος της εκκλησίας μας ο Άγιος Νεκτάριος πολύ πριν από τους ξένους ακαδημαϊκούς μας τονίζει ότι το Ελληνικό έθνος ειναι ὁ ὀφθαλμός καί ὁ διδάσκαλος τῆς Οἰκουμένης!\nΌλοι μαζί συν Θεω θα νικήσουμε και αυτό θα είναι νίκη του Ελληνισμού και της Ορθοδοξίας μας.\nΤο ξέρουν αυτοί που μας πολεμούν.\nΌμως ειναι τόσο σκοτισμένοι που δεν μπορούν να αντιληφθούν ότι τον τελευταίο λόγο τον έχει ο Θεός!\nΑναρτήθηκε από Άγιος Γεώργιος Αύρας στις 1:49:00 μ.μ.\nΕτικέτες Ελληνισμός, ΠΝΕΥΜΑΤΙΚΑ-ΩΦΕΛΙΜΑ


50 Βιβλία για το 2011 - Γενική Λογοτεχνία - SFF.gr - Επιστημονική Φαντασία, Μυθοπλασία, Τρόμος\nΟκ, να συνεχίσουμε την πολύ ωραία συνήθεια. Να παροτρύνω να σημειώνουμε και τις σελίδες του κάθε βιβλίου.\nΝα κάνω την καθιερωμένη δυναμική αρχή μου;\n1. Ο ιδιωτικός βίος του Μάξουελ Σιμ, Τζόναθαν Κόου, σελ. 512.\nΜπαίνω και 'γω δυνατά, αφού μόλις τελείωσα τη Λάμψη, του Στήβεν Κινγκ. Το βιβλίο το άρχισα στις 29 Δεκεμβρίου, και μόλις τώρα το τελείωσα. Πολύ δυνατή ιστορία, με τη γνωστή γραφή του Στήβεν Κινγκ. Πολύ καλό. Να δούμε ποιό θα είναι το επόμενο προς ανάγνωση.\nΠοιος να το έλεγε; Όχι μόνο αρχίζω τη χρονιά με Τρόμο, αλλά το διάβασα και μέσα σε λίγες ώρες.\n1. Το Στόμα του Διαβόλου, Αντώνη Κρύσιλλα (σελ.233)\nKαλή μας χρονιά!\n1) Μίστερ Τόρσο, Εντ. Λη, σελ. 66 (2η ανάγνωση, μου το θυμισε ο ΝτινΜακ)\nΛέω να μπω κι εγώ στο παιχνίδι φέτος\n1) Μίστερ Τόρσο, Έντ.Λη, σελ. 66 (κι εγώ 2η ανάγνωση, το διάβασα στο Ελ.Βενιζέλος όταν έφευγα και το ξαναδιάβασα πριν καμιά ώρα) Βιβλίο για προσκύνημα.\nΝόμιζα ότι θα σας προλάβω και θα κόψω το νήμα, αλλά είστε γερά πιρούνια...\n1)O υπόγειος ουρανός, Σώτη Τριανταφύλλου, εκδ Πόλις.\nΑν σου άρεσε, κατά τη γνώμη μου η Τριανταφύλλου έχει και καλύτερα (όπως το κλασσικό Σάββατο βράδυ στην άκρη της πόλης ή το Αύριο, μια άλλη χώρα). Βέβαια, έχει και χειρότερα...\nΤου Κόου εγώ το ξεκίνησα χτες το πρωί, αλλά φυσικά δεν το πρόλαβα για το 2010....\n1) The sign of Chaos - R. Zellazny (140)\nXμ, ευκολοδιάβαστο, αλλά δεν ξετρελάθηκα. Το Αύριο, μια άλλη χώρα το σκέφτομαι να το πάρω κάποια στιγμή, αλλά προς το παρόν έχω ένα σωρό άλλα αδιάβαστα.\nΆντε, ας παίξω κι εγώ...\n1) Μια Ιστορία με Κοκαϊνη - M.Agueev - Ροές - σελ. 214\nΚαλή μας αναγνωστική χρονιά, καλοί μου.\nΩραίες μέρες οι Αργίες!\n2) Τσαρλς Μίνγκους - Χειρότερα κι από Σκυλιά - Εξάντας - σελ. 332\n2) The Knight of Shadows - R. Zelazny (129)\nΆντε, καλή χρονιά\n1) Οι γυναίκες με τα μαύρα - Έντουαρντ Λη (311)\nΤι έχω να χάσω; (ερώτηση, γράφουμε αυτά που τελειώσαμε ή αυτά που ξεκινήσαμε; )\n1. Α. Πέρεθ-Ρεβέρτε - Ο ζωγράφος των μαχών (320)\nΑυτά που τελειώσαμε μέσα στο 2011, έστω και αν τα είχαμε αρχίσει νωρίτερα. Φαίνεται και από ποστ της trillian πιο πάνω.\nΔικός μου σεμνός στόχος τα 30 (εκτός αν αρχίσω να γράφω...).\nΣυγγνώμη που σας κόβω τη φόρα αλλα μήπως θα ήταν πιο χρήσιμο δίπλα από τα βιβλία να βάλει ο καθένας μια υποκειμένικη βαθμολογία με άριστα για παράδειγμα το 10, ώστε να έχει περισσότερο νόημα για τους αναγνώστες το τόπικ; Εγώ μπορεί να δω 5-10 βιβλία αλλά δε μου λέει κάτι. Εσυ το διάβασες, εγώ τι να κάνω, να το διαβάσω ή όχι; :s\nΔεν έχεις και άδικο. Εγώ θα το κάνω, με άριστα το 10. Φυσικά, για κάθε βιβλίο πάντα αφήνω και ένα σχόλιο, αλλά θα βάζω και μια βαθμολογία. Οκ.\nΑν και ξεχνάω συνεχώς να γράφω τι διαβάζω ας κάνω άλλη μία προσπάθεια και φέτος να τα μετρήσω! (Μου δώσανε αρκετά για δώρα που δεν είναι SFF οπότε θα έχω πολλά εκτός θέματος μάλλον)\n3) On writing - Stephen King (288)\n1) Η Τέχνη της Γραφής του Τσέχοφ (220)\nEdited January 4, 2011 by antonisjk


Καταδικαστική απόφαση για τον αντιπεριφερειάρχη Δράμας τον θέτει σε αργία - ΕΜΠΡΟΣ\nΑρχική ΠΟΛΙΤΙΚΗ Καταδικαστική απόφαση για τον αντιπεριφερειάρχη Δράμας τον θέτει σε αργία\nΚαταδικαστική απόφαση για τον αντιπεριφερειάρχη Δράμας τον θέτει σε αργία\nΟ Α. Πατακάκης καταδικάστηκε σ’ ένα χρόνο φυλάκιση χωρίς αναστολή και στέρηση των πολιτικών του δικαιωμάτων για παράβαση καθήκοντος\nΠοιος θα είναι ο αντικαταστάτης του; Αναμένονται ανακοινώσεις από την περιφέρεια\nΣ’ ένα χρόνο φυλάκιση χωρίς αναστολή και στέρηση των πολιτικών του δικαιωμάτων καταδίκασε Δικαστήριο τον αντιπεριφερειάρχη Δράμας κ. Αργύρη Πατακάκη για το αδίκημα της παράβασης καθήκοντος. Να σημειώσουμε ότι ο κ. Πατακάκης καταδικάστηκε για υπόθεση ασφάλισης οχημάτων της ΠΕ Δράμας τα έτη 2014-15 μετά από καταγγελία εταιρείας που είχε πάρει μέρος στο διαγωνισμό.\nΣε προσωρινή αργία ο αντιπεριφερειάρχης Δράμας\nΛόγω της καταδικαστικής απόφασης ο περιφερειάρχης Χ. Μέτιος υποχρεούται να τον θέσει σε προσωρινή αργία έως ότου τελεσιδικήσει η υπόθεσή του. Μπορεί να επανέλθει στη θέση του μόνο αν δικαιωθεί σε δεύτερο βαθμό ειδάλλως θα εκπέσει του αξιώματός του.\nΝα’ ναι ο Ζαγναφέρης αντικαταστάτης του;\nΓια το ποιος θα τον αντικαταστήσει είναι θέμα του περιφερειάρχη. Πληροφορίες αναφέρουν ότι είναι πιθανόν να κληθεί να τον αντικαταστήσει προσωρινά ο αντιπεριφερειάρχης Ξάνθης Κ. Ζαγναφέρης, ωστόσο δεν επιβεβαιώνονται.\nΠροηγούμενο άρθρο Νέα σελίδα στο ΕΒΕ ανοίγει ο Σ. Μωραΐτης με «Επιχειρηματική Δράση-Αναπτυξιακή Πορεία»\nΕπόμενο άρθρο Πρόσωπα & Γεγονότα Παρασκευή 17 Νοεβρίου 2017


Υγρό καθαριστικό για λίπη-λάδια, 6 κιλά υπερσυμπυκνωμένο για πολύ ισχυρή δράση και στα πιο καμένα λίπη της κουζίνας.\nDESTRAL F5 ισχυρό υπερσυμπυκνωμένο αλκαλικό καθαριστικό για καμένα λίπη, λάδια υψηλού αφρισμού λειτουργεί σε διάλυση για εξαιρετικά αποδοτικό καθαρισμό στη ''ζεστή κουζίνα''. Εντυπωσιακά αποτελέσματα σε φούρνους, ψηστιέρες, εστίες, σκεύη και γενικά το χώρο της ζεστής κουζίνας για αποτελεσματική αφαίρεση στα πολλά λίπη και τα πολύ καμένα. Δεν προσβάλει επιφάνειες από ανοξείδωτο χάλυβα, και πλαστικό Δεν ενδείκνυται για επιφάνειες αλουμινίου και γαλβανιζέ. Ιδιαίτερα οικονομικό λόγω της μεγάλης συμπύκνωσης με άμεσα αποτελέσματα χωρίς αναμονή. Κατάλληλο για επαγγελματίες χρήστες και για όλες τις σκληρότητες νερού. Βιοαποικοδομήσιμο και φιλικό προς το περιβάλλον.\nΙδανικό για επαγγελματίες χώρων εστίασης και ξενοδοχείων αλλά και ιδιώτες χρήστες που επιθυμούν ισχυρό και πολύ βαθύ καθαρισμό σε δυνατούς λεκέδες και καμένα λίπη σε φούρνους, κουζίνες, ψησταριές, ψηστιέρες. Εξαιρετικά αποτελεσματικός και γρήγορος καθαρισμός.\nΗ ΟΙΚΟΧΗΜΙΚΗ, παραγωγός εταιρία του Destral F5 , είναι μία αμιγώς Ελληνική εταιρεία με υπερσύγχρονες μονάδες παραγωγής, που παράγει και αναπτύσει με τις τελευταίες τεχνολογικές καινοτομίες προ'ι'όντα κατάλληλα για οικιακή αλλά και επαγγελματική χρήση όλων των δραστηριοτήτων από απλό καθαρισμό μέχρι και απαιτητικές λύσεις καθαρισμού.\nΟ λιποκαθαριστής F5 χρειάζεται διάλυση λόγω συμπύκνωσης και χωρίς αναμονή λειτουργεί και το ξεβγάζετε άμεσα.\nΓια επίμονη λίπη: Διαλύετε 20 γραμμάρια / λίτρο νερού και ψεκάζετε στην επιφάνεια που θέλετε και θα δράσει άμεσα. Έπειτα το ξεβγάζετε πολύ καλά με νερό και πανί ή με ένα υγρό σφουγγάρι.\nΓια φούρνο:Θερμαίνετε το φούρνο στους 40-50 βαθμούς κατά μέγιστο και στη συνέχεια το σβήνετε. Ψεκάζετε το υγρό σε διάλυση και περνάτε με ένα υγρό σφουγγάρι ή πανί για να πάρετε τα υπολείμματα.Στη συνέχεια ξεβγάζετε.\nΓια σκεύη κουζίνας, σχάρες και ψησταριές ψεκάζουμε ιδανικά να έχουν μία μικρή ζεστή θερμοκρασία και ξεβγάζουμε πολύ καλά.\nΛόγω συμπύκνωσης και σύνθεσης έχει μεγάλη απόδοση και οικονομία κατά τη χρήση.\nΜην χρησιμοποιείται σε ευαίσθητες επιφάνειες,με βερνίκι ή διαφανή πλαστικά, αλουμίνιο ή γαλβανιζέ. Δοκιμάστε το προ'ι'όν σε κάποιο κρυφό σημείο αν δεν είστε σίγουροι για την επιφάνεια.


DaBaby: Απολογείται ξανά μετά την ακύρωση των εμφανίσεών του σε δύο φεστιβάλ - Entertainment Weekly\nDaBaby: Απολογείται ξανά μετά την ακύρωση των εμφανίσεών του σε δύο φεστιβάλ\nΆραγε αν δεν είχαν ακυρωθεί, θα ζήταγε συγγνώμη;\n03 Αυγούστου, 2021 @ 13:15\nΑκόμα μία συγγνώμη προσπαθεί να ζητήσει ο ράπερ DaBaby για τις ομοφοβικές δηλώσεις του, μετά την ανακοίνωση ότι οι εμφανίσεις του στα φεστιβάλ, Loppalooza και Governors Ball Festival ακυρώθηκαν.\nΟ ράπερ, του οποίου το αληθινό όνομα είναι Jonathan Kirk, ανάρτησε μία ακόμα δήλωσή του στο Instagram τη Δευτέρα, προσπαθώντας να διορθώσει όσα έκανε στην εμφάνισή του στο φεστιβάλ Rolling Loud στο Μαϊάμι.\n“Τα social media κινούνται τόσο γρήγορα, που ο κόσμος βιάζεται να σε καταδικάσει πριν καν σου δοθεί η ευκαιρία να μεγαλώσεις, να εκπαιδευτείς και να μάθεις από τα λάθη σου. Ως ένας άνδρας, που έχει μάθει να τραβάει τον δικό του δρόμο μέσα από πολύ δύσκολες συνθήκες, που έχει γύρω του ανθρώπους, που από όσα γνωρίζω, δουλεύουν και δημοσίως εναντίον μου -αν και ξέρουν πως το μόνο που χρειάζομαι είναι καθοδήγηση πάνω σε τέτοια θέματα- δοκιμάζομαι. Το εκτιμώ, που πολλοί άνθρωποι ήρθαν δίπλα μου με ευγένεια και με έπιασαν πιο ιδιωτικά για να μου προσφέρουν τη σοφία τους, την εκπαίδευσή τους και πολλές χρήσιμες πληροφορίες. Αυτό χρειαζόμουν και το έλαβα“, έγραψε ο DaBaby.\nΎστερα, συνέχισε: “Θέλω να ζητήσω συγγνώμη στη LGBTQ κοινότητα για τα επώδυνα σχόλια, που έκανα. Και για άλλη μία φορά συγγνώμη, που δεν ήμουν σωστά ενημερωμένος σχετικά με το AIDS. Γνωρίζω πόσο σημαντική είναι η ενημέρωση. Την αγάπη μου σε όλους σας. Ο Θεός να σας ευλογεί“.\nΠολλοί celebrities – και όχι άδικα – είχαν εναντιωθεί στις δηλώσεις του και φυσικά, τοποθετήθηκαν στα social media. Ανάμεσά τους και οι Elton John, Dua Lipa, Jonathan Van Ness, Questlove και Madonna. Οι πράξεις του, καθώς και η κινητοποίηση άλλων καλλιτεχνών εναντίων των δηλώσεων του, που καταπατούν τα δικαιώματα συγκεκριμένων ομάδων, είχαν άμεσο αντίκτυπο στον ράπερ. Αμέσως, οι εμφανίσεις του σε δύο φεστιβάλ ακυρώθηκαν.\nΟ ράπερ απολογήθηκε για πρώτη φορά στο Twitter την περασμένη Τρίτη, αν και οι κριτικές, που δέχτηκε δεν ήταν και πολύ θετικές. Συγκεκριμένα, έγραψε: “Όποιος έχει προσβληθεί στην ζωή του από AIDS/HIV έχει κάθε δίκιο να στεναχωρηθεί. Ό,τι είπα, γνωρίζω ότι είναι πολύ σκληρό, αλλά δεν είχα πρόθεση να προσβάλλω κανέναν. Ζητάω, λοιπόν, συγγνώμη. Αλλά όσον αφορά την LGBT κοινότητα, δεν ασχολούμαι με εσάς. Το τι κάνετε είναι δικό σας θέμα”.\nΕκτός όμως, από τη δημοσίευσή του, οργή προκάλεσε στο κοινό του και το μουσικό βίντεο, που δημοσίευσε την Τετάρτη για το κομμάτι “Giving What It’s Supposed to Give”, το οποίο περιείχε επίσης, ομοφοβικούς στίχους, που κάνουν λόγο και για ασθενείς με AIDS. Στο τέλος του βίντεο, εμφανίζεται ένα μήνυμα, το οποίο γράφει: “Μην πολεμάς το μίσος με μίσος. Με συγχωρείτε, που είμαι ο εαυτός μου, με τον ίδιο τρόπο, που κι εσείς θέλετε την ελευθερία σας να είστε οι εαυτοί σας”.


Λάθος: Το λάθος στο όνειρο είναι λάθος και στην πραγματικότητα. Προσοχή!\nΛαθρεπιβάτης: Αν δεις αυτό το όνειρο σημαίνει ότι αυτός που σου λέει ότι σ’ αγαπάει έχει κρυφά σχέση με άλλη, ή είναι παντρεμένος. Η ζωή σας σαν ζευγάρι από εδώ και πέρα θα μοιάζει σαν του λαθρεπιβάτη. Όλα θα γίνονται κρυφά.\nΛαχανικά: Αν τρως λαχανικά είσαι ένα άτομο υγιές που τηρείς ένα σωστό υγιεινό πρόγραμμα.\nΛεκές: Αυτό το όνειρο δείχνει ενοχή για κάτι.\nΛέπια: Υπονοεί κάτι άχρηστο και δυσάρεστο.\nΛιμάνι: Προστασία και επίτευξη σκοπού.\nΛίμνη: Αισθηματικό όνειρο.\nΛιοντάρι: Δείχνει τη δύναμη και τα νιάτα του ατόμου.\nΛιώσιμο: Δείχνει ότι λιώνετε σαν το κερί για κάποιον που δεν το αξίζει.\nΛογομαχία: Είναι η στιγμή που η ψυχή δεν συμφωνεί με το μυαλό μας και έρχονται σε ρήξη.\nΛουλούδια: Είναι καλό όνειρο. Κακό είναι όταν είναι μαραμένα.\nΛουρί: Αυτό σημαίνει ότι κάποιος άλλος ελέγχει και καθοδηγεί τη ζωή μας.\nΛόφος: Μικρά εμπόδια και δυσκολίες.\nΛύκος: Δείχνει κάποιο μεγάλο εχθρό ή κάποιο σοβαρό πρόβλημα που μπορεί να μας λιανίσει ή να μας καταστρέψει, αν μας νικήσει στο όνειρο το ζώο αυτό. Το αντίθετο θα γίνει αν τον σκοτώσουμε, τον τρέψουμε σε φυγή, τον νικήσουμε.\nΜαλλιά: Αν τα κουρέψετε θα απαλλαγείτε από τα προβλήματα.\nΜανία: προειδοποίηση ότι πρέπει το άτομο να συγκρατεί τα νεύρα του.\nΜαξιλάρι: Είναι προστατευτικό μέσο. Αν ξεκουραζόμαστε πάνω σ’ αυτό δείχνει ότι είμαστε ήρεμοι και ικανοποιημένοι.\nΜαριονέτα: Προειδοποιητικό όνειρο ότι έτσι συμπεριφερόμεθα στη ζωή.\nΜασάζ: Δείχνει το όνειρο ότι το έχουμε ανάγκη αυτή τη στιγμή.\nΜάσκα: Κάποιος θα μας ξεγελάσει. Αν την φοράμε εμείς δείχνει ότι προσποιούμαστε προς όφελός μας. Ότι φοβούμαστε να αντικρίσουμε την πραγματικότητα, όπως ακριβώς είναι. Μπορεί να κρύβουμε μια πλευρά του χαρακτήρα μας στους άλλους, τις ευαισθησίες και τα πάθη μας. Αν αφαιρέσουμε από κάποιον την μάσκα, θα αποκαλύψουμε την αλήθεια που μας έκρυβε.


Ξεριζωμός με ένα μωρό στα χέρια: Ο Γιώργος Μουτάφης με το κλικ που καθηλώνει | Jenny.gr\nΞεριζωμός με ένα μωρό στα χέρια: Ο Γιώργος Μουτάφης με το κλικ που καθηλώνει\nΠολλές φορές, οι εικόνες μιλούν δυνατότερα από κάθε λέξη. Και η φωτογραφία του Γιώργου Μουτάφη, φωνάζει.\nΜία μητέρα κρατά στην αγκαλιά το παιδί της. Κοιμούνται μαζί στο πάτωμα ενός στρατιωτικού αεροσκάφους, κατά τη διάρκεια της εκκένωσης του αεροδρομίου της Καμπούλ. Δεν είναι μόνοι, μαζί τους βρίσκονται συμπολίτες τους που περιμένουν να ξεφύγουν.\nΑυτήν τη στιγμή, οι Αφγανοί υποφέρουν. Καλούνται να προσαρμοστούν σε μία νέα πραγματικότητα - μία πραγματικότητα που τους στερεί ελευθερίες, θέλει τις γυναίκες να υπηρετούν τους άνδρες και σταματά όλη την πρόοδο που είχε σημειωθεί τα τελευταία 20 χρόνια.\nΕκείνη που απεικονίζεται στην παραπάνω ανάρτηση, είχε όνειρα όταν γέννησε το μωρό της. Φανταζόταν τον κόσμο που θα του προσέφερε, είχε δικούς της στόχους που ετοιμαζόταν να κάνει πραγματικότητα. Πριν από δύο εβδομάδες, ήταν ευτυχισμένη. Ξαφνικά, όλα κατέρρευσαν. Και τώρα προσπαθεί να γλιτώσει, αφήνοντας τα πάντα πίσω.\nΑΦΓΑΝΙΣΤΑΝ ΤΑΛΙΜΠΑΝ ΦΩΤΟΓΡΑΦΙΑ ΑΦΓΑΝΙΣΤΑΝ


Mam Feeding Bowl Κωδ 527 Μπωλ με Καπάκι από 6+ Μηνών 1 Τεμάχιο | Pharm24.gr\nMam Feeding Bowl Κωδ 527 Μπωλ με Καπάκι από 6+ Μηνών 1 Τεμάχιο Διαχωριστικό στην μέση για να σερβίρετε ταυτοχρόνως διαφορετικές τροφές. Ελαφρύ και εύκολο κράτημα, ακόμα και μ... Διαβάστε περισσότερα\nΣκεύη - Σετ φαγητού, Δοχεία Συντήρησης Φαγητού - Δοσομετρητές\nΔιαχωριστικό στην μέση για να σερβίρετε ταυτοχρόνως διαφορετικές τροφές.\nΙδανικό για αποθήκευση φαγητού ακόμα και στις μετακινήσεις.\nΤο πρακτικό χερούλι επιτρέπει σε γονείς και μωρό να κρατούν το μπώλ εύκολα, ακόμα και με το ένα χέρι.\n2 ΕΡΓΟΝΟΜΙΚΟΣ ΣΧΕΔΙΑΣΜΟΣ\nΙδανικό για αποθήκευση σε μετακινήσεις & ταξίδια, χάρη στο σταθερό καπάκι του.\n3 ΕΥΚΟΛΟ ΣΤΗΝ ΧΡΗΣΗ\nτα ξεχωριστά τμήματα του σκεύους είναι ιδανικά για αποθήκευση και τάισμα δυο διαφορετικών τροφών.\nΤο προϊόν προστέθηκε στον κατάλογο μας στις: 2020-06-09 11:41:15. Τελευταία ενημέρωση: 2021-10-25 05:02:29\nΠρόκειται να φέρετε τον κωδικό 035028; ευχαριστώ\nΈχουμε παραγγείλει το προϊόν και αναμένουμε άμεση παραλαβή του από την εταιρεία. Αν επιθυμείτε μπορείτε να καταχωρήσετε τον αριθμό τηλεφώνου σας ή το e-mail σας ώστε να ενημερωθείτε αυτόματα αμέσως μόλις παραλάβουμε το προϊόν. ... περισσότερα λιγότερα